***Монгол Улсын Их Хурлын 2012 оны хаврын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 04 дүгээр сарын 17-ны өдөр (Мягмар гариг)-ийн хуралдаан 12 цаг 25 минутад Төрийн ордны “Б” танхимд эхлэв.***

Байнгын хорооны дарга, Улсын Их Хурлын гишүүн А.Тлейхан ирц, хэлэлцэх асуудлыг танилцуулж, хуралдааныг даргалав.

Хуралдаанд ирвэл зохих 18 гишүүнээс 11 гишүүн ирж, 61.1 хувийн ирцтэй байв. Үүнд:

***Чөлөөтэй:*** З.Алтай, Ө.Энхтүвшин.

 ***Тасалсан:*** Д.Кёкүшюзан Батбаяр, Л.Гүндалай, Ц.Даваасүрэн, Д.Оюунхорол, Ч.Улаан.

***Нэг. Монгол улсын төрөөс баримтлах соёлын бодлогыг шинэчлэн батлах тухай” Улсын Их Хурлын тогтоолын төсөл (анхны хэлэлцүүлэг)***

Хэлэлцэж буй асуудалтай холбогдуулан Боловсрол, соёл, шинжлэх ухааны дэд сайд Б.Ундармаа, тус яамны Соёл урлагийн бодлогын газрын дарга Б.Наранзун, ахлах мэргэжилтэн Ц.Жаргалсайхан, Төрийн захиргааны удирдлагын газрын орлогч дарга З.Оюунбилэг, Монголын урлагийн зөвлөлийн тэргүүн Н.Жанцанноров, Улсын Их Хурлын Тамгын газрын Эрх зүй, хууль тогтоомжийн хэлтсийн ахлах зөвлөх Н.Тунгалаг, Нийгмийн бодлого, боловсрол, соёл, шинжлэх ухааны байнгын хорооны зөвлөх Л.Лхагвасүрэн, референт П.Тогоо нар байв.

Тогтоолын төслийг анхны хэлэлцүүлэгт бэлтгэсэн талаарх танилцуулгыг ажлын хэсгийн ахлагч, Улсын Их Хурлын гишүүн Х.Бадамсүрэн танилцуулав.

Танилцуулгатай холбогдуулан Улсын Их Хурлын гишүүн С.Ламбаагийн асуусан асуултад Улсын Их Хурлын гишүүн Х.Бадамсүрэн хариулж, тайлбар хийв.

Байнгын хорооны дарга, Улсын Их Хурлын гишүүн А.Тлейхан Монгол Улсын төрөөс баримтлах соёлын бодлогыг шинэчлэн батлах тухай” Улсын Их Хурлын тогтоолын төслийн талаарх зарчмын зөрүүтэй саналын томъёоллоор санал хураалт явуулав.

 1.Тогтоолын төслийн гарчиг болон зүйл, заалтын “Монгол Улсын төрөөс баримтлах соёлын бодлого” гэснийг “Төрөөс соёлын талаар баримтлах бодлого” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

 2.Төслийн “Нийтлэг үндэслэл”-ийн 2 дахь хэсгээс “шавхагдашгүй” гэснийг хасах гэсэн саналыг дэмжиж байгаа гишүүд гараа өргөнө үү.

 Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

3.Төслийн “Нийтлэг үндэслэл”-ийн мөн хэсгийн ”чухал” гэснийг “суурь” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

4.Төслийн “Нийтлэг үндэслэл”-ийн 3 дахь хэсгийн “дэвшлийн баталгаа-“ гэснийг “дэвшлийн нэгэн баталгаа болсон” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

5.Төслийн “Нийтлэг үндэслэл”-ийн мөн энэ хэсгийн “шинэчлэн” гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

6.Төслийн 2.2-ын “уламжлах” гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

7.Төслийн 2.4-ийн “мөн” гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

8.Төслийн 3.4-ийг “Монголын үндэсний соёл элрэх, бусад үндэстний соёлд уусан замхрах, өв уламжлал, ёс заншил алдрах, оюун санаа ядууран доройтохоос бүх талаар сэрэмжлэх” гэж өөрчлөн найруулах гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

9.Төслийн 3.6-д “төр,” гэсний өмнө “соёлын чиглэлээр” гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

10.Төслийн “Соёлын чиглэлээр мэргэжлийн эвлэл, холбоо, нийгэмлэг, байгуулж, үр өгөөжтэй үйл ажиллагаа явуулахыг дэмжих;” гэсэн 3.9 дэх заалтыг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

11.Төслийн 3.10-ын “өмчийн олон хэлбэр, зах зээлийн шударга, чөлөөт өрсөлдөөнийг бий болгон” гэснийг “харилцан” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

 12. Төслийн 4.1.10-ын “урлаг,” гэснийг “урлагийн бүтээл,” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

 13.Төслийн 4.2.7-ийн “хөдөөгийн” гэснийг “орон нутгийн” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

14. Төслийн 4.2.9-өөс “гоц авьяастай залуу” гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

 15.Төслийн 4.2.10-т “соёлын” гэсний дараа “урлагийн” гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

 16.Төслийн 4.2.13-ын “татан” гэснийг “идэвхтэй” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

 17.Төслийн “4.3.6-ийн “”цэцэрлэгийн наснаас нь” гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

 18.Төслийн 4.3.11-ийг “Монголын соёлын өв, дурсгалыг НҮБ-ын төрөлжсөн байгууллага болох ЮНЕСКО-ийн Дэлхийн өвийн жагсаалтад бүртгүүлэх ажлыг зохион байгуулах” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

 19.Төслийн 4.3.13-аас “Геологи, ашигт малтмалын” гэснийг “ашигт малтмал болон газрын тосны” гэж өөрчилъё гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

 20.Төслийн 4.1.8, 4.4.5-ын “аж” гэснийг “бүтээлч” гэж тус тус өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

21.Төслийн 4.4.5-ын “хөгжүүлэхэд” гэсний өмнө “соёлын аялал жуулчлалыг” гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

 22.Төслийн 5.1-ийг “Соёлын бодлогыг хэрэгжүүлэхтэй холбогдуулан соёл, урлагийн салбарын эрх зүйн орчныг боловсронгуй болгоно.” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

23. Улсын Их Хурлын гишүүн С.Ламбаагийн гаргасан, Төслийн 4.2.12-т “дээшлүүлж” гэсний дараа “утга зохиол, урлагийн бүтээлийн зохиогчийн эрхийг хүндэтгэн хамгааалах” гэж нэмье гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

 ***Хоёр. Төслийн талаарх найруулгын шинжтэй саналын томъёолол***

1. Төслийн 4.1.4-өөс “төвлөрсөн” гэснийг хасах.
2. Төслийн 4.3.9-ийн “өв хууль бусаар гадаадад гарахаас” гэснийг “өвийг хууль бусаар гадаадад гаргахаас” гэж найруулах.
3. Төслөөс “Дөрөв. Соёлын бодлогын бүрэлдэхүүн хэсэг” гэснийг хасах гэсэн найруулгын шинжтэй саналуудыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

**А.Тлейхан:** -Монгол улсын төрөөс баримтлах соёлын бодлогыг шинэчлэн батлах тухай” Улсын Их Хурлын тогтоолын төслийг Улсын Их Хурлын чуулганы нэгдсэн хуралдаанд оруулж хэлэлцүүлье гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

 Татгалзсан 3

 Бүгд 10

 Гишүүдийн олонхийн саналаар дэмжигдлээ.

 Байнгын хорооноос гарах санал, дүгнэлтийг Улсын Их Хурлын гишүүн Х.Бадамсүрэн Улсын Их Хурлын чуулганы нэгдсэн хуралдаанд танилцуулахаар тогтов.

***Уг асуудлыг 12 цаг 50 минутад хэлэлцэж дуусав.***

***Хоёр. Сэтгэцийн эрүүл мэндийн тухай (Шинэчилсэн найруулга) хуулийн төсөл (хэлэлцэх эсэх)***

 Хэлэлцэж буй асуудалтай холбогдуулан Эрүүл мэндийн сайд Н.Хүрэлбаатар, тус яамны Төрийн нарийн бичгийн дарга Н.Түмэндэмбэрэл, Нийгмийн эрүүл мэндийн бодлогын хэрэгжилтийг зохицуулах газрын орлогч дарга Д.Байгалмаа, Улсын Их Хурлын Нийгмийн бодлого, боловсрол, соёл, шинжлэх ухааны байнгын хорооны зөвлөх Л.Лхагвасүрэн, референт П.Тогоо нар байлцав.

 Хуулийн төслийн талаарх төсөл санаачлагчийн илтгэлийг Эрүүл мэндийн сайд Н.Хүрэлбаатар танилцуулав.

Төсөл санаачлагчийн илтгэлтэй холбогдуулан Улсын Их Хурлын гишүүн П.Алтангэрэлийн асуусан асуултад Эрүүл мэндийн сайд Н.Хүрэлбаатар хариулж, тайлбар хийв.

Улсын Их Хурлын гишүүн С.Ламбаа санал хэлэв.

**А.Тлейхан:** -Сэтгэцийн эрүүл мэндийн тухай хуулийн төслийг Улсын Их Хурлын чуулганы нэгдсэн хуралдаанд оруулж хэлэлцүүлье гэсэн саналыг дэмжиж байгаа гишүүд гараа өргөнө үү.

Зөвшөөрсөн 6

Татгалзсан 4

Бүгд 10

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн С.Ламбаа Улсын Их Хурлын чуулганы нэгдсэн хуралдаанд танилцуулахаар тогтов.

***Уг асуудлыг 13 цаг 00 минутад хэлэлцэж дуусав.***

***Гурав. Ажилласан жил, тэтгэврийн даатгалын шимтгэлийг нөхөн тооцох тухай хуулийн төсөл (хэлэлцэх эсэх)***

Хэлэлцэж буй асуудалтай холбогдуулан Нийгмийн хамгаалал, хөдөлмөрийн сайд Т.Ганди, тус яамны Стратегийн төлөвлөлтийн газрын дарга Н.Аюуш, Нийгмийн даатгалын ерөнхий газрын дарга С.Алтанхуяг, Улсын Их Хурлын Нийгмийн бодлого, боловсрол, соёл, шинжлэх ухааны байнгын хорооны зөвлөх Л.Лхагвасүрэн, референт Р.Болормаа нар байлцав.

Хуулийн төслийн талаарх төсөл санаачлагчийн илтгэлийг Улсын Их Хурлын гишүүн С.Эрдэнэ танилцуулав.

Төсөл санаачлагчийн илтгэлтэй холбогдуулан Улсын Их Хурлын гишүүн П.Алтангэрэл, Ц.Баярсайхан нарын асуусан асуултад Улсын Их Хурлын гишүүн С.Эрдэнэ, ажлын хэсгээс Т.Ганди, Н.Аюуш нар хариулж, тайлбар хийв.

Улсын Их Хурлын гишүүн С.Ламбаа, Ц.Баярсайхан, С.Эрдэнэ нар санал хэлэв.

**А.Тлейхан:** -Ажилласан жил, тэтгэврийн даатгалын шимтгэлийг нөхөн тооцох тухай хуулийн төслийг Улсын Их Хурлын чуулганы нэгдсэн хуралдаанд оруулж хэлэлцүүлье гэсэн саналыг дэмжиж байгаа гишүүд гараа өргөнө үү.

Зөвшөөрсөн 6

Татгалзсан 4

Бүгд 10

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн П.Алтангэрэл Улсын Их Хурлын чуулганы нэгдсэн хуралдаанд танилцуулахаар тогтов.

***Уг асуудлыг 13 цаг 30 минутад хэлэлцэж дуусав.***

***Дөрөв. Хөдөлмөр эрхлэлтийг дэмжих тухай болон Нийгмийн халамжийн тухай хуулийн хэрэгжилт болон Хөдөлмөр, халамжийн үйлчилгээний газар, түүний харьяа байгууллагуудын үйл ажиллагаатай танилцаж, цаашид авч хэрэгжүүлэх арга хэмжээний талаар санал, дүгнэлт боловсруулах үүрэг бүхий ажлын хэсгийн танилцуулга сонсох***

Хэлэлцэж буй асуудалтай холбогдуулан Нийгмийн хамгаалал, хөдөлмөрийн сайд Т.Ганди, тус яамны Бодлогын хэрэгжилтийг зохицуулах газрын дарга Ш.Мөнхцэрэн, Санхүүгийн хэлтсийн дарга С.Мөнхзул, Хөдөлмөр халамжийн үйлчилгээний газрын дарга Д.Баярсайхан, Улсын Их Хурлын Нийгмийн бодлого, боловсрол, соёл, шинжлэх ухааны байнгын хорооны зөвлөх Л.Лхагвасүрэн, референт Р.Болормаа нар байв.

Ажлын хэсгийн танилцуулгыг Улсын Их Хурлын гишүүн С.Эрдэнэ танилцуулав.

Танилцуулгатай холбогдуулан Улсын Их Хурлын гишүүн П.Алтангэрэл, Х.Бадамсүрэн нарын асуусан асуултад Улсын Их Хурлын гишүүн С.Эрдэнэ, ажлын хэсгээс Т.Ганди нар хариулж, тайлбар хийв.

Улсын Их Хурлын гишүүн Ц.Баярсайхан, С.Эрдэнэ нар санал хэлэв.

**А.Тлейхан:** -Байнгын хорооны тогтоолын төслийг дэмжиж байгаа гишүүд гараа өргөнө үү.

Зөвшөөрсөн 6

Татгалзсан 4

Бүгд 10

Гишүүдийн олонхийн саналаар дэмжигдлээ.

Байнгын хорооноос гарах тогтоолыг Засгийн газарт хүргүүлэхээр тогтов.

***Хуралдаан 13 цаг 55 минутад өндөрлөв.***

***Тэмдэглэлтэй танилцсан:***

НИЙГМИЙН БОДЛОГО, БОЛОВСРОЛ

СОЁЛ, ШИНЖЛЭХ УХААНЫ

БАЙНГЫН ХОРООНЫ ДАРГА А.ТЛЕЙХАН

***Тэмдэглэл хөтөлсөн:***

ХУРАЛДААНЫ ТЭМДЭГЛЭЛ

ХӨТЛӨГЧ Д.ЭНЭБИШ

**УЛСЫН ИХ ХУРЛЫН 2012 ОНЫ ХАВРЫН ЭЭЛЖИТ ЧУУЛГАНЫ**

**НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ УХААНЫ**

**БАЙНГЫН ХОРООНЫ 04 ДҮГЭЭР САРЫН 17-НЫ ӨДРИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

 ***Хуралдаан 12 цаг 25 минутад эхлэв.***

 ***А.Тлейхан: -***Байнгын хорооны хурал цагаасаа хойшлоод эхлэх гэж байна. АН-ын бүлэг хуралдсан учраас хурал хойшилсныг та нар мэдэж байгаа. Ирцийг танилцуулъя.

 Тлейхан ирсэн байна, Арвин ирсэн байна, Алтангэрэл гишүүн сая байж байгаад гарсан, одоо эргээд орж ирнэ. Бадамсүрэн байна, Баярсайхан байна, Бямбацогт гишүүн ирж байна, Дондог ирсэн, Ламбаа ирсэн, Эрдэнээ ирсэн. Очирбат, Одбаяр нар одоо ирцийн бүртгэл гарсан байна. Ингээд ирц хүрэлцэж байгаа учраас хуралдаанаа эхлүүлье.

 Өнөөдрийн хуралдаанаар 4 асуудал хэлэлцэхээр төлөвлөсөн байгаа. Нэгдүгээрт нь Монгол Улсын төрөөс баримтлах соёлын бодлогыг шинэчлэн батлах тухай Улсын Их Хурлын тогтоолын төсөл.

 Хоёрдугаарт нь, Сэтгэцийн эрүүл мэндийн тухай хуулийн шинэчилсэн найруулгын төсөл.

 Гуравдугаарт нь, ажилласан жил, тэтгэврийн даатгалын шимтгэлийг нөхөн тооцох тухай хуулийн төсөл.

 Дөрөвдүгээрт нь, Хөдөлмөр эрхлэлтийг дэмжих тухай болон Нийгмийн халамжийн тухай хуулийн хэрэгжилт болон хөдөлмөр, халамжийн үйлчилгээний газар, түүний харьяа байгууллагуудын үйл ажиллагаатай танилцаж, цаашид авах арга хэмжээний тухай санал, дүгнэлт боловсруулах үүрэг бүхий ажлын хэсгийн танилцуулга сонсож хэлэлцэх юм.

 Хэлэлцэх асуудал дээр өөр санал байна уу? Ийм 4 асуудал байна. Өөр санал байхгүй бол хэлэлцэх асуудлаа батлах уу гишүүд ээ. За баталъя.

 Эхний асуудал руугаа оръё.

Монгол Улсын төрөөс баримтлах соёлын бодлогыг шинэчлэн батлах тухай тогтоолын төслийн анхны хэлэлцүүлгийг хийнэ.

 Төслийн анхны хэлэлцүүлэгт бэлтгэсэн ажлын хэсгийн танилцуулгыг ажлын хэсгийн ахлагч, Улсын Их Хурлын гишүүн Бадамсүрэн танилцуулна. Бадамсүрэн гишүүнийг урьж байна.

 **Х.Бадамсүрэн:** -Сайн байцгаана уу. Монгол Улсын төрөөс баримтлах соёлын бодлогыг шинэчлэн батлах тухай Улсын Их Хурлын тогтоолын төслийн талаар санал, дүгнэлтийг гаргаж, Байнгын хороогоор хэлэлцүүлэх ажлын хэсэг байгуулагдсан. Тэгээд ажлын хэсэг хуралдаж мөн ажлын дэд хэсгийнхээ хамтаар энэ асуудлаар нэлээн нухацтай ярьсан.

 Урд нь хэлэлцэх эсэх асуудлаар ярьж байх үед гарсан асуудлууд, мөн энэ чиглэлийн мэргэжлийн байгууллага, хүмүүсүүдийн санал бодлыг сонссон. Ингээд энэ тогтоолын төслийн талаарх зарчмын зөрүүтэй саналын томъёоллыг бэлдсэн байгаа. Энд бол яахав бид бас ярьж байгаад зарим нь ч бол үнэхээр зарчмын зөрүүтэй биш, найруулгын гэсэн асуудлууд бас дээшээ нэг талаас орчихсон юм шиг боловч бас яг үгийнх нь утгыг нарийн аваад үзэхээр зарчмын зөрүүтэй санал гэж үзсэн нь илүү гэж бас ажлын хэсэг дээр ярьсан.

 Ингээд зарчмын зөрүүтэй санал, мөн төслийн талаарх найруулгын шинжтэй саналуудыг та бүхэнд тараасан байгаа. Ингээд энэ асуудлыг хэлэлцэн шийдвэрлэж өгөхийг хүсье.

 **А.Тлейхан:** -Ажлын хэсгийн танилцуулгатай холбогдуулан асуух асуулттай гишүүд байна уу? Энэ хооронд би ажлын хэсгийг танилцуулчихъя.

 Засгийн газраас орж байгаа ажлын хэсгийн бүрэлдэхүүнд Ундармаа Боловсрол, соёл, шинжлэх ухааны дэд сайд, Наранзун Соёл урлагийн бодлогын газрын дарга, Жаргалсайхан Соёл урлагийн бодлогын газрын ахлах мэргэжилтэн, Жанцанноров гуай байна. Монголын урлагийн зөвлөлийн тэргүүн. З.Оюунбилэг яамны төрийн захиргаа, удирдлагын газрын орлогч дарга нар оролцож байна.

 Тэгээд асуух асуулттай гишүүд байна уу? Асуулттай гишүүн алга байна. Ламбаа гишүүн.

 **С.Ламбаа:** -Яахав зүгээр Байнгын хороон дээр энэ саналуудыг нь бол Байнгын хороон дээрээ хэлээд явчихаж болох л байх. Тэрнээс Улсын Их Хурал руу оруулахад энд ер нь санал хураах юм бол дөрөв, тавхан л юм байх шиг байна. Бусдыг нь бол тэр төслийн дараах найруулгын шинжтэй санал руу оруулаад санал хураахаас бол хасчих хэрэгтэй. Тэгэхгүй бол олон санал юм шиг болоод байна.

 **А.Тлейхан:** -Бадамсүрэн гишүүн хариулах уу.

 **Х.Бадамсүрэн:** -Энд өчигдөр бид ажлын хэсэг дээр ярихдаа тэр төслийн 4.3.13 дээр бас ярьсан юмаа. Тэнд геологи гэдэг үгийг хасъя гээд тэгээд цааш нь бол энэ төсөлд байгаагаар явчихаар бид ярьсан л даа. Тэгээд би зүгээр энд орой очоод харж байхад нэг зүйл ажиглагдсан. Тэрийг би бас хэлчихье гэж бодож байна. Тэнд бол ингэж байгаа юм.

 Ашигт малтмалын тэр геологи гэдэг үгийг хасчихаар ашигт малтмалын хайгуул судалгаа хийх байгууллага нь тухайн газар, түүх, соёлын дурсгалт зүйлийн урьдчилсан хайгуул, тандалт судалгаа хийлгэх, илэрсэн дурсгалт зүйлийг хөндөхгүй байх гэж байгаа юм. Тэгээд энд болохоор ерөөсөө энэ газрын хэвлийтэй холбогдсон шинжилгээ судалгааны ажил бол хоёр хуулиар зохицуулагдаж байгаа л даа. Нэг нь бол энэ ашигт малтмал гэдэг ойлголтын дор Ашигт малтмалын тухай хуулиар. Нөгөөдөх нь бол энэ газрын тосны хайгуулын ажил байгаа юмаа.

Тэгэхээр газрын тосны хайгуул бол мөн л ялгаагүй өрөмдлөгийн ажил хийнэ. Энэ геологийн хайгуулын ажил бол нэлээн өргөн хүрээтэй явагдана.

 Тийм учраас энд бол ашигт малтмалын болон газрын тосны гэдэг үгийг л бас тийм нэмэх шаардлага байх шиг байгаа юм. Тэгэхээр энэ газрын тос гэдэг ялгаагүй хэдийгээр байгалийн баялаг боловч нөгөө хатуу ашигт малтмалтайгаа бол тус тусдаа өөр өөр хууль зүйн зохицуулалттай, хууль эрх зүйн зохицуулалттай учраас энд одоо газрын тосны гэдэг үгийг нэмэх шаардлага байгаа гэдэг юмыг энийг бас манай гишүүд ажлын хэсгийнхэн анхааралдаа авна бизээ гэж.

 **А.Тлейхан:** -Баярлалаа. Тэгвэл зарчмын зөрүүтэй саналын томъёоллоор санал хураалт явуулъя.

 Монгол Улсын төрөөс баримтлах соёлын бодлогыг шинэчлэн батлах тухай Их Хурлын тогтоолын төслийн талаарх зарчмын зөрүүтэй саналын томъёолол. Сая гишүүд дэмжсэн саналаа өгөөд гарах шиг боллоо.

 1.Тогтоолын төслийн гарчиг болон зүйл, заалтын “Монгол Улсын төрөөс баримтлах соёлын бодлого” гэснийг “Төрөөс соёлын талаар баримтлах бодлого” гэж өөрчлөх гэсэн санал байна. Дэмжиж байгаа гишүүд гараа өргөнө үү. 10-7. Дэмжигдэж байна.

2.Төслийн “Нийтлэг үндэслэл”-ийн 2 дахь хэсгээс “шавхагдашгүй” гэснийг хасах гэсэн санал байна. 10-7. Дэмжигдэж байна.

3.Төслийн “Нийтлэг үндэслэл”-ийн мөн хэсгийн ”чухал” гэснийг “суурь” гэж өөрчлөх гэсэн санал байна. Дэмжиж байгаа гишүүд гараа өргөнө үү. 10-7.

4 дэх санал. Төслийн “Нийтлэг үндэслэл”-ийн 3 дахь хэсгийн “дэвшлийн баталгаа-“ гэснийг “дэвшлийн нэгэн баталгаа болсон” гэж өөрчлөх санал байна. Дэмжиж байгаа гишүүд гараа өргөнө үү. 10-7.

5. Төслийн “Нийтлэг үндэслэл”-ийн мөн энэ хэсгийн “шинэчлэн” гэснийг хасах гэсэн санал байна. Дэмжиж байгаа гишүүд. 10-7.

6 дахь санал байна. Төслийн 2.2-ын “уламжлах” гэснийг хасах. 10-7.

7 дахь санал. Төслийн 2.4-ийн “мөн” гэснийг хасах гэсэн санал байна. 10.7. Дэмжигдэж байна.

8. Төслийн 3.4-ийг “Монголын үндэсний соёл элрэх, бусад үндэстний соёлд уусан замхрах, өв уламжлал, ёс заншил алдрах, оюун санаа ядууран доройтохоос бүх талаар сэрэмжлэх” гэж өөрчлөн найруулах эсэн санал байна. Дэмжиж байгаа гишүүд гараа өргөнө үү. 10-7. Дэмжигдэж байна.

9 дэх санал байна. Төслийн 3.6-д “төр,” гэсний өмнө “соёлын чиглэлээр” гэж нэмэх гэсэн санал байна. 10-7.

10 дахь санал байна. Төслийн “Соёлын чиглэлээр мэргэжлийн эвлэл, холбоо, нийгэмлэг, байгуулж, үр өгөөжтэй үйл ажиллагаа явуулахыг дэмжих;” гэсэн 3.9 дэх заалтыг хасах гэсэн санал байна. 10-7. Дэмжигдэж байна.

11 дэх санал байна. Төслийн 3.10-ын “өмчийн олон хэлбэр, зах зээлийн шударга, чөлөөт өрсөлдөөнийг бий болгон” гэснийг “харилцан” гэж өөрчлөх гэсэн санал байна. 10-7. Дэмжигдэж байна.

12. Төслийн 4.1.10-ын “урлаг,” гэснийг “урлагийн бүтээл,” гэж өөрчлөх гэсэн санал байна. Дэмжиж байгаа гишүүд гараа өргөнө үү. 10-7.

13 дахь санал байна. Төслийн 4.2.7-ийн “хөдөөгийн” гэснийг “орон нутгийн” гэж өөрчлөх гэсэн санал байна. Дэмжиж байгаа гишүүд гараа өргөнө үү. 10-7.

14 дэх санал. Төслийн 4.2.9-өөс “гоц авьяастай залуу” гэснийг хасах гэсэн санал байна. 10-7. Дэмжигдэж байна.

15 дахь санал. Төслийн 4.2.10-т “соёлын” гэсний дараа “урлагийн” гэж нэмэх гэсэн санал байна. Дэмжиж байгаа гишүүд гараа өргөнө үү. 10-7. Баярлалаа.

16 дахь санал. Төслийн 4.2.13-ын “татан” гэснийг “идэвхтэй” гэж өөрчлөх гэсэн санал байна. 10-7. Дэмжигдэж байна.

17 дахь санал. Төслийн “4.3.6-ийн “”цэцэрлэгийн наснаас нь” гэснийг хасах санал байна. Хэд вэ. 10-7. Баярлалаа.

18 дахь санал. Төслийн 4.3.11-ийг “Монголын соёлын өв, дурсгалыг НҮБ-ын төрөлжсөн байгууллага болох ЮНЕСКО-ийн Дэлхийн өвийн жагсаалтад бүртгүүлэх ажлыг зохион байгуулах” гэж өөрчлөх гэсэн санал байна. Дэмжиж байгаа гишүүд гараа өргөнө үү. 10-7. Баярлалаа.

19 дэх санал. Төслийн 4.3.13-аас “Геологи, ашигт малтмалын” гэснийг “ашигт малтмал болон газрын тосны” гэж өөрчилъё гэсэн санал байна. Дэмжиж байгаа гишүүд гараа өргөнө үү. 10-7. Баярлалаа.

20 дахь санал. Төслийн 4.1.8, 4.4.5-ын “аж” гэснийг “бүтээлч” гэж тус тус өөрчлөх гэсэн санал байна. 10-7. Дэмжигдэж байна.

21 дэх санал. Төслийн 4.4.5-ын “хөгжүүлэхэд” гэсний өмнө “соёлын аялал жуулчлалыг” гэж нэмэх гэсэн санал байна. Дэмжиж байгаа гишүүд гараа өргөнө үү. 10-7.

22. Төслийн 5.1-ийг “Соёлын бодлогыг хэрэгжүүлэхтэй холбогдуулан соёл, урлагийн салбарын эрх зүйн орчныг боловсронгуй болгоно.” гэж өөрчлөх гэсэн санал байна. Дэмжиж байгаа гишүүд гараа өргөнө үү. 10-7.

23 дахь санал. Ламбаа гишүүний санал. Төслийн 4.2.12-т “дээшлүүлж” гэсний дараа “утга зохиол, урлагийн бүтээлийн зохиогчийн эрхийг хүндэтгэн хамгааалах” гэж нэмье гэсэн санал байна. 10-7.

Ийм 23 зарчмын санал байна.

Хоёр. Төслийн талаарх найруулгын шинжтэй саналуудыг уншиж санал хураалгая.

1. Төслийн 4.1.4-өөс “төвлөрсөн” гэснийг хасах.
2. Төслийн 4.3.9-ийн “өв хууль бусаар гадаадад гарахаас” гэснийг “өвийг хууль бусаар гадаадад гаргахаас” гэж найруулах.
3. Төслөөс “Дөрөв. Соёлын бодлогын бүрэлдэхүүн хэсэг” гэснийг хасах гэсэн ийм найруулгын шинжтэй саналууд байна. Дэмжиж байгаа гишүүд гараа өргөнө үү. 10-7. Баярлалаа.

Ингээд ажлын хэсгээс болон гишүүдээс гаргасан саналын томъёоллоор санал хураалт явууллаа.

Төслийг нэгдсэн хуралдааны анхны хэлэлцүүлэгт оруулах нь зүйтэй гэж үзэж байгаа гишүүд гараа өргөнө үү. 10-7.

Байнгын хорооноос анхны хэлэлцүүлэг хийсэн талаарх санал, дүгнэлтийг чуулганы нэгдсэн хуралдаанд хэн танилцуулах вэ. Бадамсүрэн гишүүн үү. Бадамсүрэн гишүүнийг томилъё.

Эхний асуудал хэлэлцэж дууслаа. Оролцсон гишүүдэд, мөн ажлын хэсгийнхэнд баярлалаа.

Дараагийн асуудалд оръё.

Сэтгэцийн эрүүл мэндийн тухай хуулийн шинэчилсэн найруулгын төсөл. Хэлэлцэх эсэх байгаа. Төсөл санаачлагчийн илтгэлийг Эрүүл мэндийн сайд танилцуулах уу.

**Н.Түмэндэмбэрэл:** -Уучлаарай, манай сайд бөглөрөөнд орчихсон явж байна. 40 мянгатын энд.

**А.Тлейхан:** -Сэтгэцийн эрүүл мэндийн тухай хуулийн шинэчилсэн найруулгын төслийн талаарх танилцуулгыг Эрүүл мэндийн сайд Хүрэлбаатар танилцуулна. Хүрэлбаатар сайдыг урьж байна.

**Н.Хүрэлбаатар:** -Нийгмийн бодлого, боловсрол, соёл, шинжлэх ухааны байнгын хорооны гишүүд, дарга та бүгдийн энэ өдрийн амар амгаланг эрье.

Сэтгэцийн эрүүл мэндийн асуудлыг Монгол Улсын үндсэн хууль эрүүл мэндийн тухай, Сэтгэцийн эрүүл мэндийн тухай, Эрүүгийн байцаан шийтгэх, Хөдөлмөрийн тухай хууль болон холбогдох бусад хууль дүрэм журмаар зохицуулж байна.

2000 онд батлагдсан Сэтгэцийн эрүүл мэндийн тухай хуулиар сэтгэцийн эрүүл мэндийн талаар баримтлах төрийн бодлого, зарчим тодорхойлогдон, нийт хүн амын сэтгэцийн эрүүл мэндийг дэмжих, өвчлөлөөс урьдчилан сэргийлэх болон сэтгэцийн эрүүл мэндийг эмгэгтэй хүний эрхийг хамгаалах, энэ ажилд төрийн болон бусад байгууллага, аж ахуйн нэгж, иргэдийн оролцоог нэмэгдүүлэх, сэтгэцийн эмгэгтэй хүнийг оношлох, эмчлэх явцад тохиолддог бусад хууль эрх зүйн актад тусгагдаагүй онцлог харилцаа, сэтгэцийн эрүүл мэндийн мэргэжилтний эрх зүйн хэм хэмжээтэй холбоотой харилцааг зохицуулж байна.

Гэвч хууль хэрэгжиж эхэлсний 10 жил гаруй хугацаанд хүн амын дунд сэтгэл зүйн эмгэгтэй дархалт болон амиа егүүтгэх тохиолдол буурахгүй байна. Дэлхийн нийтэд сэтгэцийн эрүүл мэндийн эмнэлэгт суурилсан тусламжаар татгалзаж, нийгэм, хамт олонд тулгуурлан тусламж үйлчилгээг түлхүү хөгжүүлж байхад манай улсад сэтгэцийн эрүүл мэндийн тусламж үйлчилгээний нийт зардлын 64 хувийг хэвтүүлэн эмчлэх, эмнэлгийн тусламж үйлчилгээнд зарцуулж байгаатай холбоотой юмаа.

Тэгээд энэ хуулийн шинэчилсэн найруулгын төсөлд дараах байдлаар шийдвэрлүүлэхээр танилцуулган дээр 10 зүйлээр тодотгож хэлсэн байгаа. Тэгээд Сэтгэцийн эрүүл мэндийн тухай хуулийн шинэчилсэн найруулгын төслийг Засгийн газрын 2011 оны 11 дүгээр сарын 23-ны хуралдаанаар хэлэлцээд, Улсын Их Хуралд өргөн барихаар шийдвэрлэсэн болно.

Байнгын хорооны дарга, эрхэм гишүүд ээ,

Тухайн асуудлыг хэлэлцэн шийдвэрлэж өгнө үү. Анхаарал тавьсанд баярлалаа.

**А.Тлейхан:** -Хүрэлбаатар сайдад баярлалаа. Ажлын хэсгийг танилцуулъя. Хүрэлбаатар Эрүүл мэндийн сайд, Байгалмаа Эрүүл мэндийн яамны нийгмийн эрүүл мэндийн бодлогын хэрэгжилт зохицуулах газрын орлогч дарга, Насанцэнгэл Сэтгэцийн эрүүл мэндийн үндэсний төвийн тэргүүн захирал, Түмэндэмбэрэл Эрүүл мэндийн яамны Төрийн нарийн бичгийн дарга нар оролцож байна.

Хэлэлцэж буй асуудалтай холбогдуулан гишүүдээс асуух асуулттай гишүүд байна уу. Алтангэрэл гишүүн.

**П.Алтангэрэл:** -Ер нь бол энэ сэтгэцийн эмгэгтэй холбоотой асуудлаар бол энэ орон нутагт ажиллаж байхад, тойрогт ажиллаж байхад хүмүүс их санал хүсэлт, сүүлийн үед их асуулт их тавьдаг болчихжээ. Жишээлэх юм бол манай Дорнод аймагт намайг очих болгонд нь л энэ чиглэлийн мэргэжлийн эмч нар их олон асуулт тавьж байгаа юм. Тэгээд тэд нарын ярьж байгаагаас харахад бол энэ чиглэлийн өвчлөл бол нэмэгдэх биш эрс нэмэгдэх ийм хандлагатай байгаа юм байна. Тэгээд энэ дээр их тодорхой арга хэмжээ авч өгөхийг л санал болгодог юм л даа.

Тэгээд энэнтэй холбоотойгоор энэ асуудлыг нэлээн удаа тавьж, олон хүн тавьдаг учраас би энэ хуулийн төслийг бүр хичээнгүйлэн хоёр удаа уншлаа. Тэгэхээр би энэ хуулийн шинэчилсэн найруулгын энэ юмыг харж байхад бол энэ өвчнөөс урьдчилан сэргийлэх чиглэлийн юм бол нэлээн түлхүү тавигдсан юм байна. Урьдчилан сэргийлэх чиглэлд нь түлхүү тавигдсан юм байна. Гэтэл яг бодит амьдрал дээр яригдаад байгаа асуудлыг бол яаж шийдэх гарц нь харагдахгүй байгаа юм шиг надад санагдах юм. Өөрөөр хэлэх юм бол би бодит амьдралын юм ярья л даа.

 Манай Дорнод аймагт ийм чиглэлийн эмнэлэг нэлээн олон ортой. 20 ортой ч билүү байсан, ажиллаж байсан. Тэгээд сүүлийн 2 жилд, 3 жилийн өмнөөс энэ орных нь тоог бүр 50 хувиар хорогдуулаад, 10 орыг нь хасчихсан. Би Хүрэлбаатар сайдыг Төрийн нарийн бичгийн дарга байхад энэ асуудлаар танд албан бичгээр бас хандаж байсан. Энэ асуудлыг яаж шийдэх юм бэ, яах ёстой юм бэ, ийм асуудал тавигдаад байна, яригдаад байнаа гэж. Тэгэхээр хуулийг яахав бид хэлэлцээд мэдээжийн хэрэг баталж л таарна. Энэ хууль батлагдсанаар одоо энэ урьдчилан сэргийлэх чиглэлд нь ийм арга хэмжээ авч байгаа юмаа.

Ер нь ийм байх ёстой юм гэж ерөнхий хүрээний юм яриад л өнгөрөх юм уу эсвэл яг тэр бодит байдал дээр сэтгэлийн эмгэгтэй байгаа, энэ чинь олон төрөл байдаг юм байна шүү дээ. Хэдэн төрөл ч байдаг юм энэ сэтгэцийн эмгэг гэдэг юм чинь. Ийм байгаа яг бодитоор ийм өвчин туссан урьдчилан сэргийлэх тэр юунаасаа бол үе шат нь өнгөрчихсөн, одоо тэгээд тэр өвчин нь улам нэмэгдээд байгаа хүмүүсийн эмчлэх, эдгэрүүлэх яг одоо тэр орчин нөхцөл нь бүрдэж чадах юм уу, чадахгүй юм уу. Энэ эмнэлгүүдийг өргөтгөх, эмчлэх үйл ажиллагаагий нь нэмэгдүүлэх.

Одоо миний тэр яриад байгаа орыг нь нэмэгдүүлэх. Ингэж шуурхай арга хэмжээ авахгүй бол бид урьдчилан сэргийлэх юмыг ярьсаар байтал тэр өвчин чинь бол газар аваад маш хүнд байдалтай болж байгаа юм байна лээ ер нь бол.

Тэгэхээр энэ хууль батлагдсанаар яг энэ чиглэлдээ бол ямар алхам хийгдэх юм бэ. Энийг бол энэ хууль боловсруулагчид, энэ холбогдох яам нь юу гэж үзэж байгаа юм бэ, энэ тал дээр надад тодорхой хариулт өгөөч.

**А.Тлейхан:** -Хүрэлбаатар сайд хариулъя.

**Н.Хүрэлбаатар:** -Улсын Их Хурлын гишүүн Алтангэрэл гишүүний асуултанд хариулъя. Тэгэхээр олон улсын чиг хандлага манай оронд бол нийгэм, эдийн засгийн байдалтай холбоотой сэтгэцийн эрүүл мэндийн асуудал бол тулгамдсан асуудал болж байгаа. Энэ хүрээндээ ч бид сэтгэцийн эрүүл мэндийн хуулиа шинэчлэн найруулж, дахин өргөн барьж байгаа юмаа.

Энэ хүрээндээ бид сэтгэцийн өвчин гэдэг ойлголтыг бол сэтгэцийн эмгэг гэдэг ойлголтоор ерөнхий ойлголт руу нь оруулж өгсөн байгаа. Дорнод аймгийн хувьд бол 20 ортой байсан сэтгэцийн ор маань 10 болсон. Батболд эмч ажиллаж байгаа, сэтгэцийн эрүүл мэндийн эмчээр. Бид өнгөрсөн жил 15 ор болгож нэмэгдүүлсэн байх ёстой. Тийм шийдвэр гарсан.

Тэгэхээр бид бол урьдчилан сэргийлэхийнхээ зэрэгцээгээр нэгэнт хөдөө орон нутгаар явж байхад сэтгэцийн эрүүл мэндтэй холбоотой тулгамдсан асуудал сэтгэцийн эрүүл мэндийн эмгэгүүд нэмэгдэж байгаатай холбоотой орны асуудлуудыг бууруулахгүйгээр нэмэгдүүлэх, тогтвортой хэмжээнд нь барих тийм агуулгыг барьж ажиллана.

Нэн ялангуяа нийслэлийн хувьд бол бид энэ эмнэлгийн тусламж үйлчилгээ явуулдаг эмнэлгийн байгууллагуудын бүтэц, зохион байгуулалтыг энэ 4 сардаа багтааж өөрчлөхөөр шийдвэр гарч байгаа. Энэ хүрээндээ дүүргүүдийн эмнэлгүүдэд сэтгэцийн эрүүл мэндийн эмгэгтэй холбоотой энэ өвчлөлийг эмчилдэг, оношилдог тийм тасгийг нээж ажиллуулна. Ганцхан сэтгэцийн эрүүл мэндийн үндэсний төв дээрээ хүлээж авдаг биш дүүргүүд дээрээ бид энэ сэтгэцийн эмгэгтэй өвчтнүүдийг хүлээж авдаг, эмчилдэг тийм тогтолцоог бүрдүүлэхээр ажиллаж байна.

**А.Тлейхан:** -Баярлалаа. Өөр асуулттай гишүүн байна уу. Асуулт асууж дууслаа. Санал хэлэх гишүүн байна уу. Ламбаа гишүүн.

**С.Ламбаа:** -За яах вэ. Энэ хууль бол бас дэлхийн жишигт нийцүүлж орж ирж байгаа чухал хууль шүү, хууль юм байгаа юм. Алтангэрэл гишүүний саяын асуугаад байгаатай холбогдуулаад хэлэхэд тэр сэтгэцийн эрүүл мэндийн тусламж үйлчилгээний төрөл, мэргэжлийн байгууллагын үүрэг, удирдлага, санхүүжилт гэсэн бүлэг дээр төрлийг нь бол 6 болгож өргөтгөөд, тэгээд тэр нөгөө амбулаторийн болон хэвтэн эмчлүүлэх, анхан шатны тусламж гэдэг дээр нь сэтгэцийн эмгэгтэй хүний тэр асрамжийн сэтгэц, нийгмийн сэргээн засах, нийгэм, хамт олонд нь түшиглэсэн гээд их олон хэлбэр рүү оруулж өгч байгаа л даа.

Одоо өнөөдөр яг Сэтгэцийн эрүүл мэндийн төвийн шинээр барьж байгаа цогцолбор гэхэд л корпус нь 4-өөр байж байгаа шүү дээ. Энэ бол цаанаа яагаад байна вэ гэхээр ер нь бол яг эмгэг гэдэг ойлголтоор бол нийт массаа голлож авч явах, мэдээжийн хэрэг бүр одоо сэтгэцийн өвчтэй хүн нь бол одоо манай Сэтгэцийн эрүүл мэндийн төвд чинь хэвтэж байгаа хүний 170 орчим нь бүр архаг өвчтэй болчихсон ийм улсууд байж байгаа шүү дээ. Яг Алтангэрэл гишүүний хэлээд байгаа шиг аймагт бас ийм юмнууд байж байдаг л даа.

Тийм учраас энийг бол хууль эрх зүйн зохицуулалтынхаа хүрээнд төрөл дээрээ бол нэлээн авч үзэж хийх ёстой гэж ингэж ойлгож байгаа юм. Би зүгээр ямар санал хэлэх гэж байна вэ гэвэл ингээд Улсын Их Хурлын чуулганаар хэлэлцэх явцад хуучин хууль, шинэ хууль хоёрын шинэчилсэн найруулга учраас Байнгын хорооны гишүүдэд харьцуулсан судалгаагаа хийж өгөх хэрэгтэй.

 Өөрөөр хэлэх юм бол хуучин хуулинд ийм заалт байж байгаад одоо ийм болсон. Энэ нь бол ингээд өөрчлөгдөж байгаа юмаа гэсэн юмыг бол нөгөө хүснэгтээрээ хийгээд тараачихсан нь зөв байх шүү Хүрэлбаатар сайд.

Тэгвэл Байнгын хорооны гишүүд хурал дээрээ авч гардаг шүү дээ. Тийм учраас тэрийг бол Байнгын хорооны 16, 17 гишүүнд бүр хийгээд өгчих хэрэгтэй Байгалмаа, Насанцэнгэл эд нар. За тийм л саналтай байна. Тэгээд дэмжиж байна.

**А.Тлейхан:** -Өөр санал хэлэх гишүүн байна уу? Тэгвэл Сэтгэцийн эрүүл мэндийн тухай хуулийн шинэчилсэн найруулгын төслийг чуулганы нэгдсэн хуралдаанд оруулъя гэсэн гишүүд гараа өргөнө үү. 10-6. Баярлалаа.

Санал дүгнэлтийг нэгдсэн хуралдаанд хэн танилцуулах вэ. Ламбаа гишүүн үү. Ламбаа гишүүн танилцуулна.

Хоёр дахь асуудал хэлэлцэж дууслаа. Оролцсон гишүүд та бүхэнд баярлалаа.

Дараагийн гурав дахь асуудалд оръё.

Ажилласан жил, тэтгэврийн даатгалын шимтгэлийг нөхөн тооцох тухай хуулийн төслийн хэлэлцэх эсэхийг шийдэх юм.

Төсөл санаачлагчийн илтгэлийг Улсын Их Хурлын гишүүн Эрдэнээ танилцуулна. Эрдэнээ гишүүнийг урьж байна.

**С.Эрдэнэ:** -Би энэ ажилласан жилийг тасарсан, мөн тэтгэврийн даатгалын шимтгэлийг нөхөн тооцох тухай хуулийн төслийн талаар товчхон та бүхэнд танилцуулъя. Энэ 1990-1995 онд үндсэндээ тухайн үеийн нийгмийн шилжилтийн явцад ажил хөдөлмөр эрхлээгүй буюу эрхлэх боломжгүй байсан 200 гаруй мянган иргэний асуудал байгаа юм одоо судалгаагаар. Энэ нь болохоор тухайн үед шилжилтийн явцад маш олон зуун үйлдвэр завод хаалгаа барьсан, татан буугдсан. Энэнтэй холбоотойгоор эдгээр иргэдийг тухайн үед төрийн зохицуулалтаар ажил хөдөлмөр эрхлэх боломжоор хангах үүрэг бол төрийн үүрэг байсан. Харамсалтай нь шилжилтийн явцад энэ үүргээ тухайн үеийн төр гүйцэтгээгүй.

Үүнээс үүдээд эдгээр иргэд ажил, хөдөлмөр эрхлэх боломжгүй буюу ажил хөдөлмөр эрхлээгүйгээсээ болоод энэ 5 жил нь бол ажилласан жил нь тасарсан байгаа юмаа. 1994 онд нийгмийн даатгалын багц хууль батлагдаад 1995 оны 1 сарын 1-нээс хэрэгжиж эхэлсэн. Энэ явцад бол тухайн үеийн төрийн болоод хувийн хэвшлийн байгууллагуудын нийгмийн даатгалын тогтолцоог ойлгоогүй, мөн тухайн үед ажилгүй иргэд маш олноор байсан зэрэг нөхцөлүүдээс үүдээд 1995 оноос 2000 оны хооронд дунджаар нэг 700 гаруй мянган иргэн нийгмийн даатгалын шимтгэл төлөөгүй буюу төлөх боломжгүй нөхцөлд байсан юм байнаа гэсэн ийм судалгаа гарсан.

Ингээд үндсэндээ бол улсын хэмжээнд 1990-2000 оны хооронд ажилласан жил нь тасарсан буюу нийгмийн даатгалын шимтгэл төлж чадаагүй иргэдийн тоо сая шахам байгаа юм. Эдгээр иргэдийн дийлэнх нь өнөөдөр тэтгэврийн насандаа ойртсон буюу өнөөдөр энэ ажилласан жилээ тодорхой нийгмийн даатгалын шимтгэл төлсөн хугацаа хоёроор тодорхой хэмжээнд хохирчихсон яваа ийм иргэд байгаа. Хэрвээ ийм байдал цаашаа үргэлжлээд явах юм бол одоо халамжийн тэтгэвэр авагчдын тоо эрс өсөх, дээр нь хувь тэнцүүлсэн тэтгэвэр авагчдын тоо мөн эрс өсөх ийм магадлал харагдаж байгаа.

Ингэсэн тохиолдолд бол улсын төсвийн ачаалал дээр энэ ачаалал нэмж тусна. Тэгэхээр өнөөдөр нэгэнт төрөөс хөрөнгө мөнгө гаргахдаа асуудал байгаа учраас харин одоо эдгээр иргэдийнхээ тасарсан жилийг нь ажилласнаар тооцоод, тэгээд төрийн даатгалын шимтгэлийг нь нөхөн төлүүлэх эрх зүйн боломжийг нь нээж өгье.

Ингээд эдийн засгийн боломжтой цаг үед цаашдаа асуудлыг авч үзээд, иргэдэд бэлнээр мөнгө тараах буюу одоо энэ уул уурхай, ашигт малтмалаас орж ирж байгаа орлогыг замбараагүй тарааж үрэх, тараах биш иргэдийнхээ ирээдүйд учрах аливаа эрсдлээс хамгаалах чиглэл рүү. Ялангуяа тэтгэврийн даатгалын нэрийн дансны хуримтлалыг мөнгөжүүлэх, нэрийн дансны хуримтлалыг нэмэгдүүлэх, мөн тэр нэрийн дансанд байгаа хуримтлалыг бодит мөнгөн хуримтлал болгож хувиргах чиглэлээр төр үйл ажиллагаа явуулах нь зүйтэй.

Эдгээр мөнгийг эргээд нийгмийн даатгалын санд төвлөрч байгаа тэтгэврийн даатгалын сангийн хөрөнгөөр тодорхой улсын чанартай хөрөнгө оруулалт хийх, мөн моргейжийн зээл олгох гээд олон хэлбэрээр энэ мөнгийг үржүүлэх, өсгөх ийм боломжуудыг бас төрөөс эрх зүйн зохицуулалт хийх замаар хангах нь зүйтэй юмаа. Ингэх юм бол ирээдүйд тэтгэвэр авагчид нэрийн дансаар тэтгэвэр авах тохиолдолд тэр тэтгэврийн нэрийн дансанд байгаа мөнгөн хуримтлал бол боломжийн түвшинд өсөх, ингэснээр тухайн нэрийн данснаас тэтгэвэр авч байгаа иргэдийн тэтгэвэр амьжиргааны наад захын хэрэгцээг хангах түвшинд хүрэх юмаа гэсэн ийм тооцоо судалгаа хийж байна одоо хуулийн төслийг өргөн барьсан юмаа.

Тэгээд энэ хуулийн төсөл бусад хуулиудтай зөрчилдсөн, зөрчиж байгаа зүйл бол байхгүй. Төсөв дээр ямар нэгэн ачаалал буюу мөнгө төсөвт суулгах шаардлага байхгүй. Эхний 5 жил бол шууд ажилласан жил нь тасарсан иргэдийн ажилласан жилийг нөхөн тооцох, хоёр дахь хувилбар нь тухайн даатгуулагч өөрсдийнхөө 10 хувийг төлснөөр тэтгэврийн шимтгэл төлсөн хугацаагаа нөхөн тооцуулах ийм боломжийг бүрдүүлэх ийм зорилгоор энэ хуулийн төслийг өргөн барьсан юм.

**А.Тлейхан:** -Эрдэнээ гишүүнд баярлалаа. Хуулийн төсөлтэй холбогдуулж асуух асуулттай гишүүд байна уу. Алтангэрэл гишүүн асууя.

**П.Алтангэрэл:** -Энэ хуулийн төслийг дэмжиж байгаа юмаа. Энэ бол үнэхээр чухал хууль л даа. Яаралтай баталж гаргах шаардлагатай ийм хууль байгаа юм. Энэ дээр би Эрдэнээ гишүүнээс ганц хоёр зүйл тодруулаад асуучихъя гэж бодож байна.

Тэгээд энэ хуулинд бол хоёр тоо яриад байгаа шүү дээ. 1990-1995, 1995-2000 он хүртэл гээд. Энэ танилцуулга дээрээ бол энэ тав, таван жилээр хоёр үе шаттай авч үзээд байгаа нь бол яг ямар ялгаа үүсэх учраас ингэж хоёр үе шаттай авч үзэж байгаа вэ.

Хоёрдугаарт, тухайн үеийн хөдөлмөрийн хөлсний доод хэмжээнээс тооцож, нийгмийн даатгалын шимтгэлийг нь төлүүлнэ гэсэн юм энэ гол юм явж байгаа шүү дээ. Тэгэхээр яг хуулийг боловсруулах явцад тухайн үеийн хөдөлмөрийн хөлсний доод хэмжээнээс нь тооцоод нэг иргэн жилийн нийгмийн даатгалын шимтгэлтэй төчнөөн төгрөг төлөх юм байнаа гэсэн ерөнхий багцаа тооцоо гаргасан юм байна уу хоёрдугаарт.

Гуравдугаарт, ийм шинэчлэлийн хуулиудыг хэлэлцэх явцад нэг ийм асуудал их яригдаад, тойргоор явж байхад ч яригдаад байдаг юмаа. 4 ба түүнээс дээш хүүхэдтэй эхчүүдийг тэтгэвэрт нь эрт гаргачихсан. Зарим эхчүүд бол бараг 35-тай тэтгэвэрт гарчихсан байдаг гээд.

Тэгэхээр энэ болон энэнээс өмнө хэлэлцэж байсан хуулиудад энэ тэтгэвэрт эрт гарчихсан, цэргийн насандаа байж байгаад эрт тэтгэвэрт гарчихсан, 4 хүүхэд буюу түүнээс дээш хүүхэдтэй эхчүүд нэлээн эрт тэтгэвэрт гарчихсан эхчүүдэд бас нэг тодорхой хэмжээний янз бүрийн чиглэлээр хохирол үүссэн гэж ярьдаг юм байна лээ. Тэгэхээр энийг энэ хуулиудад нь хамруулаад тэдний ярьж байгаа асуудлыг шийдвэрлэх боломж байгаа юу. Байхгүй бол дахиад энэ чиглэлээр бас хуулинд нэмэлт, өөрчлөлт оруулах боломжийн юмыг энэ хуулийг боловсруулах явцад хайсан барьсан юм байна уу. Ийм нэг 3 асуултанд хариулт авмаар байх юм.

**С.Эрдэнэ:** -Нэгдүгээрт, 1990-1995 онд бол ажилласан жилээр тооцдог байсан тэтгэврийг. Жишээ нь хөдөлмөрийн дэвтрийн бичилтээр тооцож, тэр үед бол нийгмийн даатгалын багцууд батлагдаагүй, нийгмийн даатгалын шинэ тогтолцоонд шилжээгүй байсан үе л дээ. Тэгэхээр энэ үеийг 5 жилээр нь тооцож авч байгаа юм. Тэгээд 1990 онд нийгмийн шилжилт хөдөлгөөн эхэлсэн гэдэг утгаар нь тиймээ нэг нийгэм нөгөө нийгмээр солигдсон. Төлөвлөгөөт эдийн засгаас зах зээлийн эдийн засагт шилжсэн ийм шилжилтийн үе байсан. Тийм учраас энэ 5 жилийг бол тусад нь авч үзэж байгаа.

1994 онд нийгмийн даатгалын багц хууль батлагдсанаар 1995 оны 1 сарын 1-нээс нийгмийн даатгалын шинэ тогтолцоонд шилжсэн. Энэнээс хойшхи эхний 5 жилийг бол эрсдлийн 5 жил гэж авч үзээд, энэ хугацаанд ер нь судалгаагаар аваад харахад бол жишээ нь тухайн үеийн төрийн байгууллагууд хүртэл ажилтныхаа нийгмийн даатгалын шимтгэлийг төлдөггүй байсан ийм тооцоо судалгаанууд зөндөө гардаг юм. Тэгээд өр авлага ч гэсэн маш ихтэй. Тэр үед эдийн засгийн хувьд чадавхи муутай, төрийн болоод хувийн хэвшлийн аль ч байгууллагууд бол бас цалин пүнлүүгээ арай ядан тавьдаг тиймээ янз бүрийн үзүүлэлтүүд байсан.

Тийм учраас энэ одоо эхний 10 жилийг бол эрсдлийн 10 жил гэж авч үзээд, энэ 10 жилийг эхний ээлжинд нэг үе шаттайгаар шийдье гэсэн ийм тооцоо судалгааны үндсэн дээр авч үзэж байгаа юм.

Дараа нь 2000 оноос хойшхи хугацааны асуудлыг бас дахиж судлах шаардлагатай гэж үзэж байгаа. Энэ хугацаанд одоо бас энэ тэтгэвэр тэтгэмж, нийгмийн даатгалд хамрагдаагүй байгаа иргэдийн талаар авах арга хэмжээг эрх зүйн арай өөр нөхцөлөөр авч үзэх нь зүйтэй юмаа гэсэн ийм байдлаар энийг авч үзсэн.

Тэр янз бүрийн шалтгаанаар тухайн үед тэтгэвэрт гарсан, хүчээр гарсан ч байдаг юм уу, ажилласан жил нь завсардсан улсууд энэ хуулиар зохицуулагдаад явах боломжтой.

Тийм учраас энд хэрвээ шаардлагатай гэж үзвэл хуулийн хэлэлцүүлгийн явцад тэдгээр иргэдийг бүр тодорхой заалт болгож оруулж өгч болно. Энэ бол хэлэлцүүлгийн явцад бид нарын Их Хурлын гишүүд өөрсдөө саналаа оруулаад энийг шийдээд явах боломжтой.

Гуравдугаарт гэвэл яахав нэг иргэн 1995-2000 оны хооронд дунджаар тухайн үеийн хөдөлмөрийн хөлсний доод хэмжээнээс тооцох юм бол 5 жилдээ нэг 87.800, 90-ээд мянган төгрөг төлөхөөр байгаа юм. Ингэж үзэх юм бол тэтгэврийн даатгалын санд 60 орчим тэрбум төгрөг хуримтлагдахаар ийм тооцоо гарч байгаа.

**П.Алтангэрэл:** -Би нэг юм тодруулчихъя. Тэгэхээр 1990-2000 он хоёр үечлэлтэйгээр авч үзэж байгаа ч гэсэн 1990-2000 оны хооронд энд хамрагдах хүмүүс бол хөдөлмөрийн хөлсний доод хэмжээнээс тооцно. Ороод л нийгмийн даатгалын шимтгэлийг нь нөхөн төлнө гэж ойлгож болох уу.

**С.Эрдэнэ:** -1990-1995 оны хооронд бол шимтгэл тооцохгүй шүү дээ. 1990-1995 оны хооронд бол зөвхөн ажилласан жилийг нь тооцно. Нийгмийн даатгалын хууль байгаагүй учраас.

**П.Алтангэрэл:** -Тиймээ, тийм байна.

**С.Эрдэнэ:** -1995-2000 оны хоорондох 5 жилийн хугацаанд бол шимтгэлийг тухайн үеийн хөдөлмөрийн хөлсний доод хэмжээнээс тооцно. Ийм л ялгаатай байгаа юм.

**А.Тлейхан:** -Баярсайхан гишүүн.

**Ц.Баярсайхан:** -Энэ хуулийн төсөл дээр Засгийн газраас санал авахаар хүргүүлсэн юм байна л даа. Тэгээд Засгийн газар хариу өгөөгүй юм уу тиймээ. Энд Нийгмийн хамгаалал, хөдөлмөрийн сайд байна. Яагаад санал өгөөгүй юм. Санал өгөөгүй хэрнээ ажлын хэсэг гээд ороод ирж байгааг ойлгогдохгүй байна.

Тийм учраас энэ хуулийн төслийг юу гэж үзэж байгаа юм. Дээр нь би нэг ийм л юм. Ер нь одоо тэтгэвэртээ гарах нас боллоо шүү дээ тухайн иргэн. Тэгэхээр нөгөө хүн маань өөрөөр хэлбэл 1990 он хүртэл байдаг юм уу, 1995 оноос хойш гэдэг юм уу тодорхой хугацаанд ажил хөдөлмөр эрхлээгүй, тэр нь бүтцийн өөрчлөлттэй холбоотой байж болно. Энэ дээр хэд хэдэн зүйл бичсэн байна. Тэгээд энэ нөхцөлд л ажилласан жилийг нь тэр үед нь төлөх байсан шимтгэлийг нь нөхөн төлөх, тодорхой хэсгийг нь төр хариуцах ийм зүйл байнаа гэж ингэж ойлгож байгаа шүү дээ.

Тэгэхээр өмнө нь одоо 1990-ээд онд тэтгэвэрт гарсан 116 мянган хүнийг бол нөхөн олговор олгосоор яваад одоо ингээд бүгд тэтгэврийн нас руу шилжиж байгаа. Нөгөө 30 хэдтэй ч гарсан ажилласан жилээрээ ингээд тэр хүмүүс чинь одоо ингээд тэтгэврийн юу руугаа шилжчихсэн л дээ.

Тийм учраас энэ шилжилтэн дээр малчид хамрагдах уу, хувиараа хөдөлмөр эрхлэгчид, малчид бол байхгүй байгаа юм л даа. Танилцуулган дээр байна лээ. Тухайлбал энэ нийгмийн даатгалын шинэчлэлийг бүрэн хийе, хувиараа хөдөлмөр эрхлэгчид, малчдыг бүрэн хамруулъя гэх юм бол яг тэтгэврийн насанд хүрсэн нөхцөлд нь хэрэглэх тэр журмыг л бид нар хуульчлаад өгчихмөөр байгаа юм.

Өөрөөр хэлбэл тодорхой хугацаанд нэгэнтээ эв санааны нэгдлийн сангаараа явж байгаа тэндээсээ тэтгэвэр тогтоолгоно гэж үзвэл ямар шимтгэлийг нь нөхөн төлөх бололцоотой юм, ямрыг нь төрөөс бас бүтцийн өөрчлөлттэй холбоотой гэдгээр зохицуулах бололцоотой юм гээд ийм юмыг нь тодорхой болгочих юм бол хүмүүст эргэлзээгүй, шилжихдээ бас тухайн хүн өөрөө бас тодорхой хэмжээний хариуцлага хүлээдэг, төрөөс бас жаахан дэмждэг ийм механизмыг нь энэ дээр хуулин дээрээ яаж оруулах вэ.

Тэгэхээр би Засгийн газраас яагаад энэ хууль дээр санал өгөөгүй вэ, хоёрт нь Эрдэнээ гишүүнээс саяын тэр асуултыг.

**С.Эрдэнэ:** -Эхлээд Ганди сайд хариулах уу.

**А.Тлейхан:** -Би ажлын хэсгийг түрүүн би танилцуулаагүй юмаа. Сая орж ирж байна л даа. Ганди сайд ажлын хэсэгт ирж байна. Нийгмийн хамгаалал, хөдөлмөрийн сайд, Алтанхуяг дарга ирж байна. Нийгмийн даатгалын ерөнхий газрын дарга, Нийгмийн хамгаалал, хөдөлмөрийн яамны стратегийн төлөвлөлтийн газрын дарга Аюуш дарга нар оролцож байна. Ганди сайд хариулъя.

**Т.Ганди:** -Би Засгийн газар яагаад санал өгөөгүй вэ гэдэг дээр тайлбар өгье. Тэгээд мэргэжлийн хүмүүс маань яагаад энэ хуулийн үзэл баримтлал өнөөдөр бас дэмжигдэх бололцоогүй юм бэ гэсэн дүгнэлт өгсөн юм бэ гэдэг дээр нэлээн тодорхой тайлбар өгөх байх аа гэж бодож байна.

Нийгмийн хамгаалал, хөдөлмөрийн яам хугацаандаа бас саналаа өгсөн байгаа. Энэ хуулийн төсөлд өгөх саналыг үндсэндээ нэг 6 үзэл баримтлалын хувьд тайлбар хүргүүлсэн. Энэ Засгийн газрын тухай хуулиар тухайн мэргэжлийн яам хууль өргөн мэдүүлэх асуудал дээр гишүүдээс өргөн барьсан хуулийн асуудал дээр үнэлэлт өгөхдөө Засгийн газар нэгдсэн ийм байр сууриар хариу өгүүлдэг. Тийм учраас Хууль зүй, дотоод хэргийн яаманд саналаа хүргүүлсэн байна.

Хууль зүй, дотоод хэргийн яам саналыг нэгтгээд 2012 оны 3 сард сүүлээр нь тодорхой огноогий нь тодруулаад өгөх байх. Хугацаа хоцорч өгсөн юм байна. Тийм учраас санал дүгнэлт ирүүлээгүй биш тодорхой хугацаандаа өгөөгүй ийм тал байнаа гэдгийг хэлмээр байна. Яагаад энэ хуулийн төслийг дэмжих боломжгүй ээ гэсэн ийм хариу өгсөн юм бэ гэхээр би зүгээр ерөнхий логикийнх нь хувьд ганцхан тайлбар хэлье гэж ингэж бодож байна.

Тэтгэврийн сангийн ерөнхий бүрдүүлэлт өөрөө харьцангуйгаар бас их нимгэн байгаа, бааз суурь их муутай байна. Тодорхой энэ томхон бодлого, өөрчлөлт шинэчлэлтийн асуудлын хүрээнд авч үзэж хийхгүй бол бас нэлээн эрсдэлд унахаар ийм дүр зураг харагдаж байгаа. Тэгээд сард жишээлбэл гишүүдийн өргөн барьсан энэ хуулийн төслөөр шимтгэлийн хураамж авах тохиолдолд сард, жилдээ нэг хүн 87 мянган төгрөг шимтгэл төлөөд сард суурь тэтгэврийн доод хэмжээ Засгийн газрын тогтоол хэрэгжиж эхлэх юм бол энэ 170 мянга орчим төгрөгний тэтгэвэр авна гэсэн ийм харьцаа харагдаж байна. Одоо яг саяны тайлбарлаж байгаагаар би дүгнэлт хийгээд үзэхэд.

Ингээд бодох юм бол өгч байгаа шимтгэлийн хэмжээ авах тэтгэврийн хэмжээний хувьд ийм тэнцвэр алдагдаж, ирээдүйд эрсдэл нэлээн томхон эрсдэл бий болохоор ийм шинж харагдаж байна. Энэ дээр яахав гишүүд хэлэлцүүлгийнхээ түвшинд бас шийдэх байх аа. Ер нь бол энэ 6 саналын түвшинд та бүхэнд тараагдаад хүрсэн болов уу гэж бодож байна. Товчхондоо Аюуш гуай бас тайлбарлаад хэлчих байх. Баярлалаа.

**Ц.Баярсайхан:** -Аюуш гуай хүлээж бай даа. Би ганцхан юм тодруулаадахъя. Эрдэнээ гишүүдийн гаргасан энэ санал бол тухайлбал хамтарсан Засгийн газрын мөрийн хөтөлбөрт энэ хувиараа хөдөлмөр эрхлэгчид, малчдыг бол нийгмийн даатгалд хамруулна гэчихсэн байгаа шүү дээ. Тэгэхээр энэ чинь нийгмийн даатгалын тогтолцооны гадна явж байгаа, одоо тэтгэврийн насанд хүрдэг, хүрэхээр зэрэг ажилласан жил нь хүрэхгүй, тэгээд төлсөн шимтгэл нь хүрдэггүй. Тийм учраас нэг бол халамж, нэг бол хувь тэнцүүлсэн тэтгэвэр рүү шилжих ийм хүмүүс бол гарцаа байхгүй төрийн зүгээс гарцаагүй хяналт, анхаарал тавих тийм юман дээр үлдчихсэн байж байгаа шүү дээ.

Тийм учраас энэ хуулийн төсөл дээр нь саналаа өгөөд, магадгүй тэр хөтөлбөрийгөө хэрэгжүүлэх хүрээнд нь тэр тухайн хувиараа хөдөлмөр эрхлэгч, малчдыг нийгмийн даатгалынхаа тогтолцоондоо хамруулахын тулд бүр нэлээн тийм зохистой тийм арга хэмжээ болоод үе шаттайгаар хийгээд, тэр хүмүүс тодорхой юмыг өөрсдөө даая, төрөөс ингээд дэмжээд, нэг нийгмийн даатгалын тогтолцоогоо эрүүл болгоод, хамрах хүрээгээ сайжруулаад, хөтөлбөрөө хэрэгжүүлчих тийм бололцоо байгаагүй юм уу л гэж асуух байна.

**Н.Аюуш:** -Баярлалаа. Энэ хуулийн тухайд бол ажилласан хугацааг нөхөж тооцох гээд байгаа шүү дээ. Тэгэхээр 1990 онд ажилласан хугацааг одоо нөхөж тооцно, 1990-1995 онд ажилгүй байсан хугацааг ажилласанд нөхөж тооцно гэж. Тэгэхээр энэ бол зарчмынхаа хувьд нэлээн шинэ зүйл.

Ер нь хүний ажилласан хугацааг тооцоход бол хаана, хэн юу хийж байсан юм бэ гэдэг дээр нотолгоон дээр л үндэслэж тооцдог болохоос биш яг ажиллаагүй байсан нь ийм шалтгаантай юм байна. Энийг нь ажилласанд тооцъё гэдэг тийм зохицуулалт бол одоогоор бас байхгүй байгаа л даа. Нөгөө 1995 оноос хойшхи нь бол яахав төлөх ёстой байсан шимтгэлийг буцааж нөхөн төлөх, бас хугацаанаас нь урагш нь ухрааж төлөх гээд байна шүү дээ.

Тэгэхээр энэ хоёрын хувьд бол нэлээн тийм хэрэгжүүлэхэд хүндрэлтэй, яг одоо нөгөө урьдчилан даатгах даатгалынхаа системтэй өөрсдөө бас нэлээн зөрчилдөж байгаа учраас манай яам бол нэлээн судалж үзэж байгаад ер нь хэрэгжүүлэхэд их түвэгтэй хууль юм байнаа гэдэг үүднээс саналаа хүргүүлсэн байгаа.

Баярсайхан гишүүний хэлж байгаа тэр малчид, хувиараа хөдөлмөр эрхлэгчдийг даатгалд хамруулах тухай асуудлаар бол бид нар олон улсын хөдөлмөрийн байгууллагууд, дэлхийн банктай хамтраад одоо юу хийгээд байгаа. Тэр нь бол одоо хувиараа хөдөлмөр эрхэлж байгаа, одоо малчин хийж байгаа хөдөлмөрийн насны хүмүүс, одоо ажил эрхэлж байх үедээ цаашдаа яаж нийгмийнхээ баталгааг хангах юм бэ гэдэг дээр. Энэ дээр бол шимтгэлийг нь хагасыг нь төр төлөх, хагасыг нь өөрөө төлөх ч байдаг юм уу эсвэл одоо илүү өндөр орлоготой хэсэгт нь төр өөрөө төлөөд, тэр орлого хүрэхгүй байгаа хэсэгт нь төлөх ч байдаг юм уу ийм ямар хувилбарууд байж болох вэ гэдгийг судлаад үзээд байгаа юм.

5 сарын 4-нд бол энэ асуудлаар ахиад бас нэг олон улсын хөдөлмөрийн байгууллагатай хамтарсан семинар, сургалтууд хийгдэнэ. Ямар хувилбар сонгох вэ гэдэг юман дээр бид бас ярилцах, бас хийсэн судалгааныхаа үр дүнг ярих тийм зүйлүүд бас байгаа. Энэний тухайд бол ер нь одоо явж байгаа даатгалынхаа системд өөрт нь бас нэлээн тийм эрсдэлтэй зүйлүүд байгаа учраас л одоо бас нэлээн болгоомжтой хандах хэрэгтэй болов уу гэсэн тийм байр сууринаас саналаа өгсөн байгаа л даа.

**С.Эрдэнэ:** -Би энэ дээр тайлбар хэлчихье. Хууль санаачлагчийн хувьд. Энэ дээр өнөөдөр 1990-1995 оны хооронд ажил хөдөлмөр эрхлээгүй иргэдийг тодорхойлох, иргэдээ нэг бүрчлэн судалгаа дүгнэлттэй байх үүрэг нь төрийн үүрэг. Төр энэ ажлаа хийгээгүй байгаа тохиолдолд одоо энэнээс үүдэх үр дүн, гэм бурууг хэн нэгэн рүү түлхэж болохгүй шүү дээ.

Үндсэндээ бол тухайн үед манайхаас бусад улс оронд судалгаа хийгээд харахад бол тухайн үед хэдийгээр нийгэмд шилжилт хөдөлгөөн явж байсан ч гэсэн иргэдийн ажилласан жилийг таслахгүй байх, ажил хөдөлмөртэй байлгах тал дээр бол тухайн бусад улс оронд бол жишээ нь ганц манайх шилжээгүй шүү дээ. Маш их олон үр дүнтэй арга хэмжээнүүд авч хэрэгжүүлсэн байдаг юм байна лээ. Тэгээд манайх өнөөдөр энэ 5 жилд үндсэндээ иргэдээ хаячихсан шүү дээ. Тэгээд нэг талдаа.

Нөгөө талдаа эдгээр иргэдийг бас яг ажил хийгээгүй гэж хэлэх үндэслэл бас харагдахгүй байгаа. Яагаад вэ гэхээр тэдгээр иргэд чинь нөгөө бид нарын яриад байдаг нөгөө гахайгаа зөөгөөд, ганзагын наймаагаа хийгээд, одоо тэр мал маллах нь мал маллаад, хувийн хэвшилд гарч ажиллах нь хувийн хэвшил рүү гарч ажиллаад, үндсэндээ улсад төлдөг татвараа бас төлөөд ингээд явж байсан иргэд байгаа. Тэгээд энийг өнөөдөр тэр тухайн үед нь төрөөс зохицуулалт хийгээгүйгээс болоод эдгээр иргэдийн одоо улсад буюу одоо юу гэдэг юм ямар нэгэн үр дүнтэй хөдөлмөр эрхэлж байсан гэдэг тэр хугацааг тооцох асуудлыг бол орхигдуулсан байгаа байхгүй юу.

Тэгээд одоо өнөөдөр боломжгүй ээ гээд одоо тэр жишээ нь 200 гаруй мянган иргэн, 200 гаруй мянган иргэн дотор бол яг нарийн ажил мэргэжлийн судалгааг хараахан хийж чадаагүй. Одоо малчид, хувиараа хөдөлмөр эрхлэгчид бүгд л орж байгаа гэж ойлгож байгаа. Тэгээд энэ иргэд маань өнөөдөр жишээ нь төрийн бодлогын гадна үлдсэнээрээ хохирогч болж үлдээд, тодорхойгүй гэдэг шалтгаанаар төр тэдгээр иргэдээ ингээд шууд хаяад явнаа гэдэг бол энэ бол дэндүү харгис, бүдүүлэг ийм ажил болноо.

Тийм учраас бид нар тэнд хэлээд байгаа шүү дээ. Хүндэтгэн үзэх шалтгаан байна. Яагаад вэ гэхээр тэр тухайн иргэдийн өөрсдийн гэм буруугаас биш төрийн өөрийнх нь буруутай үйл ажиллагаа, тухайн нийгмийн шилжилт хөдөлгөөнөөс болоод эдгээр иргэд ажилласан жил нь тасарсан. Тэгэхээр энийг өнөөдөр Аюуш даргын тайлбарлаж байгаа шиг одоо боломжгүй гэдэг үндэслэлээр хаяж явна гэж бодож байгаа бол энэ бол эндүүрэл ээ.

Өнөөдөр хүнлэг энэрэнгүй ардчилсан нийгэм байгуулж яваа бид нар. Хүний эрх, хүн төвтэй нийгэм байгуулах гэж байгаа шүү дээ бид нар. Иргэний ардчилсан нийгэм байгуулж байгаа. Тэгээд өнөөдөр иргэн хүн гэдэг юмаа аваачаад бодлогынхоо төвөөс авч хаячихаад, тэгээд одоо зүгээр юу гэдэг юм бодлогын шинжтэй асуудлууд хямарна ч гэдэг юм уу, алдагдана гэдэг ийм үндэслэл яриад сууж байгаа юм бол нэгдүгээрт энэ бол маш харамсалтай.

Хоёрдугаарт, 1995-2000 оны хооронд нийгмийн даатгалын багц хуулийг баталж хэрэгжүүлэх явцад энд бол маш олон асуудлууд орхигдсон. Энэ бол урд өмнө монгол оронд байгаагүй шинэ тогтолцоо. Тэгээд шинэ тогтолцоог хэрэгжүүлэх явцад маш олон бэрхшээл гарсан. Олон улсын болон Дэлхийн банк гээд маш олон байгууллагын тусламж дэмжлэгтэйгээр ер нь энэ нийгмийн даатгалын тогтолцоо чинь 2000 он гараад, ер нь ний нуугүй хэлэхэд 2003, 2004 оноос эхлээд гайгүй төлөвшиж эхэлсэн шүү дээ.

Тэгээд өнөөдөр бол өнөөдрийн түвшинд хүртлээ бол нэлээн олон алдаа гаргаж ирсэн ийм тогтолцоо байгаа юм. Тэгэхээр өнөөдөр бид нар эхний энэ 10 жилийн хугацааг авч үзээд, иргэддээ тодорхой эрсдэл үүсчихээд байхад нь төр анхаарлын гадуур хаяж болохгүй ээ гэдэг үндэслэлээр энэ хуулийн төслийг боловсруулж өргөн барьсан нэгдүгээрт.

Хоёрдугаарт, ямар нэгэн зохицуулалт байхгүй талаар ярьж байх шиг байна. Харин зохицуулалт байхгүй учраас зохицуулалттай болгоё гээд энэ хуулийн төслийг өргөн барьж байгаа шүү дээ. Тэгэхээр энийг бол өнөөдөр жишээ нь ямар нэг үндэслэл харж хойшлуулах бол утгагүй нэгдүгээрт.

Хоёрдугаарт бол ер нь хүний хөгжлийн сангаар дамжуулаад Монгол орны энэ уул уурхай, ашигт малтмалын баялаг, эдийн засгийн өсөлт ийм боломжтой яг ийм мөчлөг тохиолдож байгаа үед өнөөдөр түрүүн Баярсайхан гишүүний хэлснээр олон хүнийг халамжийн тэтгэвэрт хамруулах биш, олон хүнийг хувь тэнцүүлсэн тэтгэвэрт хамруулах биш, харин эдгээр хүмүүсийн бүрэн тэтгэвэр тогтоох боломж, эрх зүйн нөхцөлийг бүрдүүлж өгөөд, эдгээр иргэдийнхээ тэр тэтгэврийн нэрийн дансны хуримтлалыг бодитойгоор бий болгох, бүр одоо хамаа алга суурь тэтгэвэр гэж яриад байгаа. Тэр суурь тэтгэврийнхээ бодлогыг өнөөдөр нэрийн дансны бодлого дээр яагаад хэрэгжүүлж болдоггүй юм.

Тэгвэл одоо нийт иргэддээ тэр нэрийн дансны суурь болгоод тодорхой мөнгийг хүний хөгжлийн сангаас яагаад байршуулж болдоггүй юм гэх мэтийн олон олон аргачлалууд байгаа юм. Энийгээ бид нар хэлэлцүүлгийн явцад яриад явах нь зүйтэй. Тэгээд энэ сая шахуу иргэний асуудал шүү. Тэрнээс ганц хоёр мянган хүний асуудал биш. Өнөөдөр монголын хүн амын одоо ний нуугүй хэлэхэд бараг 50 орчим хувь, хөдөлмөрийн насны иргэдийн бараг 70, 80 хувь нь энд хамрагдаж байгаа шүү гэдгийг би зориуд хэлэх гээд байгаа юм.

**А.Тлейхан:** -Санал хураалт явуулнаа гишүүд ээ. Бадамсүрэн гишүүн хаачив. Санал хэлэх үү. Ламбаа гишүүн саналаа хэлье.

**С.Ламбаа:** -Өчигдөр бүлэг дээр бас их тодорхой ярьсан. Хэлэлцүүлгийн явцад еще харин юу энийг гаргахгүй тухай биш харин энийг өргөтгөх тухай асуудал ч яригдсан. Олон юмнууд хэлэлцэгдсэн. Би зүгээр нэг юмыг бодоод байгаа юм. Баярсайхан гишүүн ч бас хөндөж байна шүү дээ.

Ер нь бид нар ингээд нэг өнөөдрийг хүртэл нэг хэдэн хүн бол хувь тэнцүүлсэн тэтгэвэр гэж нэг юм тогтоолгож авчихаад нас барсаар байгаад л дуусч байгаа шүү дээ. Тэгж хорогдож явж байгаа шүү дээ. Тэрнээс тэрэн дээр мөнгийг нь нэмж өгдөггүй, тэгээд нэг 37 мянган төгрөг, 40 мянган төгрөг гэж явсаар байгаад зайлуул энэ 4 мянга хэдэн зуун хүн байсан. Тэгээд дуусч байх шиг байна л даа.

Би бол энэ хуулийг яагаад дэмжээд байгаа вэ гэхээр Засгийн газар бол энэ дээр тодорхой асуудлуудаа боловсруулаад, Нийгмийн хамгаалал, хөдөлмөрийн яам энэ асуудал дээр ажлын хэсэг нь бүр тодорхой асуудлаа оруулаад, тэгээд ер нь бол цаашдаа энэ хувь тэнцүүлсэн тэтгэвэр гэсэн нэг юм байхгүй болгох юм руу явах ёстой. Хэрвээ бид ингэж чадахгүй бол хувь тэнцүүлсэн тэтгэвэр рүү баахан улсууд орж бас нэг хэдэн төгрөг өгөх юм болно шүү дээ.

Тийм учраас одоо тэр тэтгэврийнх нь шимтгэлийг яаж төлдөг барьдаг юмыг нь зохицуулаад, тэгээд ер нь энэ малчид хөдөлмөр, хувиараа хөдөлмөр эрхэлж байгаа улсуудын нэгийг нь цэгцлээд авчихгүй бол болохгүй байгаа юм. Нөгөө талаасаа 2015 оноос эхлээд нөгөө нэрийн дансны хууль чинь хэрэгжээд, эмэгтэйчүүд одоо тэтгэвэртээ гараад эхэлнэ. Яг суурь мөнгө бол байхгүй л байгаа шүү дээ бид нар. Тэр мөнгөө яаж бүрдүүлэх юм, яаж өгөх юм. Энэ бол одооноос бодож байх ёстой асуудал учраас энэ хуулийг дэмжих нь зүйтэй л гэж ингэж үзэж байгаа л даа.

**А.Тлейхан:** -Баярсайхан гишүүн.

**Ц.Баярсайхан:** -Ер нь бол энэ дэлхийн маш олон улс гүрнүүдийн хувьд тулгамдаж байгаа асуудал чинь энэ нийгмийн тогтолцоо, нийгмийн даатгал, нийгмийн халамжийн асуудал болоод байгаа. Тийм учраас өнөөдөр европын маш олон улсууд энэ нийгмийн даатгал, нийгмийн халамжийн тогтолцоогоо эргэж харж, өмнө нь явж байсан хууль дүрмүүдээ бол өөрчилж эхэлж байгаа шүү дээ. Нэг талаасаа бол мэдээж хүмүүсийг ажил хөдөлмөр хийх тэр сонирхол руу түлхэх.

Хоёрдугаарт нь, энэ тогтолцооноосоо эргээд энэ тэтгэврийн нас гарцаагүй халамж авах нөхцөлд авч байгаа тэр мөнгө нь бол амьдралын наад захын хэрэгцээгий нь хангадаг байх түвшин рүү. Одоо ингээд 7 сарын 1-нээс эхлээд нөгөө хүний хөгжлийн сан чинь дахиж мөнгө тараахгүй шүү дээ. Бид ярьдаг, уул уурхайгаас их хэмжээний баялаг орж байна гэдэг. Тэгвэл одоо энэ баялгийг ямар нэгэн байдлаар тарааж цацаж, тэгээд энд тэнд хөрөнгө оруулалт гэсэн нэрээр явуулахын оронд одоо жинхэнэ иргэдийнхээ энэ нийгмийн хамгааллын тогтолцоо руу тодорхой сангуудаа мөнгөжүүлэх хэрэгтэй.

Тийм учраас нийгмийн даатгалын санд бол ер нь цаашдаа уул уурхайгаас ямар хэмжээний орлого төвлөрүүлэх юм. Тэгээд энэнтэйгээ уялдуулаад Эрдэнээ гишүүдийн гаргасан энэ хуулийн дагуу бол тодорхой зүйлүүдийг бид нар шийдчих хэрэгтэй. Тэгэхгүй бол энэ хуулийг хэн санаачилсан гэдгээс нь хамаарч байгаа ч юм шиг, эсвэл одоо хоцорч саналаа өглөө ч гэдэг юм уу ингэж хоорондоо үл ойлголцохын оронд зохицоод, харин тогтолцоондоо явж ирсэн энэ дутагдалтай зүйлээ шийдэхийн төлөө ажиллах юм бол бас бололцоо байна гэж.

Тийм учраас нийгмийн даатгалын тогтолцоондоо бас эрх зүйн шинэчлэл хийх хэрэгтэй байгаа юм. Тэгээд суурь тэтгэврийн даатгал, нэрийн данс, хувийн тэтгэвэр гээд ийм 3 шаттай тогтолцоог дэлхийн маш олон улс гүрэн хэрэгжүүлээд явж байгаа шүү дээ. Бид нар шинэ юм бодох хэрэггүй. Энийгээ аваад, харин энэ тогтолцоо руугаа шилжих энэ шилжилт буюу тодорхой цаг хугацаанд нийгмийн даатгалын шимтгэл төлөөгүй, энэнээсээ болоод хөдөлмөрийн чадвар алдах, өндөр насанд хүрэх нөхцөлдөө авах тэтгэвэр тэтгэмж нь шаардлагатай хэмжээнд хүрэхгүй байгаа тэр иргэдийн шилжилтийн үеийг нь зохицуулсан ийм эрх зүйн тогтолцоогий нь хийж бүрдүүлэхийн төлөө нэлээд ажиллах хэрэгтэй.

Магадгүй энэ удаагийн Их Хурал энийг хэлэлцэж амжих юм уу би мэдэхгүй байна. Гэхдээ энэ бол дараагийн Их Хурлын нэн тэргүүнд барьж авч шийдэх ёстой асуудал учраас энийг хойш нь тавилгүйгээр аль болохоор илүү боловсронгуй болгоод, асуудлуудаа цэгцтэй шийдээд явах нь зүйтэй гэсэн ийм л байр суурьтай байна.

**А.Тлейхан:** -Ганди сайд.

**Т.Ганди:** -Гишүүдийн ерөнхий оруулж ирсэн Эрдэнээ гишүүний оруулж ирсэн саналтай зарчмын хувьд эсрэг саналтай биш байгаа юмаа. Тэгэхдээ төрийн бодлого нэгдмэл чанараар гарах ёстой гэж ингэж үздэг.

Өнгөрсөн намрын чуулганы үеэр Нийгмийн хамгаалал, хөдөлмөрийн яам хүч дайчлан ажиллаж энэ тэтгэврийн шинэчлэлийн асуудлыг сууриар нь хийсэн. Та бүхэн бол мэдэж байгаа. Олон удаагийн хэлэлцүүлэг, сургалт, зөвшилцөл өндөр түвшинд бид нар хийсэн. Сая Баярсайхан гишүүн ярилаа. Үндсэндээ Монгол Улсын тэтгэврийн шинэчлэлийн өмнө тулгамдаж байгаа асуудлууд бол бүх нийтийг ирээдүйн тэтгэврээр баталгаатай хангах асуудал байгаа.

Тэгээд энэ 3 тогтолцоот төрийн шинэчлэлийг эхэлье. Суурь тэтгэвэр, нэрийн данс, хувийн тэтгэврийн харилцааны асуудал. Тэгэхээр энэ дээрээ гадна орхигдоод байгаа малчид, хувиараа хөдөлмөр эрхлэгчид, хоёр нийгмийн тогтолцооны үед ажилласан жил нь хүрээгүй, шимтгэл нь хүрээгүй яваа энэ тэтгэврийн нас нь арай хүрээгүй яваа хохирсон улсуудыг бүгдийг нь хамруулж энэ тэтгэврийн шинэчлэлийг хийе гэдэг энэ хуулийг өргөн барьчихсан байгаа.

Тийм учраас энэ хаврын чуулганаар энэ тэтгэврийн шинэчлэлийн асуудал, бид бүгдийн яриад байгаа үзэл баримтлалтай нэгдмэл байгаа гэж ойлгож байгаа учраас консенсус хүргэж, энэ нэгдмэл шинж чанараар нь авч гараач ээ гэж би санал хэлж байна, хүсч байна.

Ойлголтын бас нэг зөрүү байна хэлье гэж бодож байна. Өнөөдөр халамжийн хууль та бүгдийн гаргаж өгсөн хуулиар Засгийн газар өргөн барьж, та бүгдийн гаргаж өгсөн хуулиар тэтгэвэргүй хүн байхгүй болсон. Халамжийн тэтгэмж 103.600 болсон 5 сарын 1-нд нэмэгдээд. 21 мянган хүн шинээр нэмэгдэж орж ирж байгаа. Нийтдээ 55 мянган хүн хуучин халамжийн тэтгэмж авч байсан бол одоо 76, 77 мянган хүн халамжийн тэтгэмжээр орж ирж байна. Энэ нь амьжиргааны баталгаажих доод түвшингийн хэмжээнд халамжийн тэтгэмж очиж байна.

Тийм учраас эрхэм гишүүдийн өргөн барьсан энэ хуулийн төсөл өөрөө Засгийн газраас суурь тэтгэвэр, олон давхарга тогтолцооны шинэчлэлийн эхлэл болж байгаа энэ хуультайгаа консенсуд хүрээч ээ. Ингэх юм бол нэгдмэл бас маш сайн үзэл баримтлалтай хууль гарах гээд байна. Тэгэхгүй болохоор саланги саланги ийм хуулийн төслүүд яваад байнаа л гэж хэлэх гэж байна. Баярлалаа.

**А.Тлейхан:** -Эрдэнэ гишүүн.

**С.Эрдэнэ:** -Бид нар энэ тэтгэврийн шинэчлэлийн асуудлыг иж бүрэн цогцоор нь авч үзэх шаардлагатай гэдэг дээр санал нэг байна. Засгийн газар бол ер нь аливаа асуудалд дандаа хойрго ханддаг. Их Хурлын гишүүдээс өргөн барьж байгаа хуулийн төсөл дээр ялангуяа манай Засгийн газар бол маш хойрго хандаж, энэ хуулиа хугацаандаа ерөөсөө өгдөггүй. Тийм учраас би энд нэг зүйлийг хэлэх гээд байгаа нь юу вэ гэхээр ер нь цаг хугацаандаа саналаа өгдөг байх.

Ламбаа гишүүн ээ, ганцхан минут хүлээж бай л даа, ганцхан минут суучих л дээ. Тэгэхээр зэрэг энэ асуудал дээр юу хэлэх гэж байгаа юм бэ гэхээр би шулуухан хэлэхэд бол тэтгэврийн шинэчлэлийн асуудлыг. Ламбаа гишүүн ээ, ганцхан минут суучихаач дээ. За за тэгвэл саналаа хураачихъя. Би үгээ дуусгая, больё.

**А.Тлейхан:** -За гишүүд саналаа хэллээ. Сая Засгийн газрын гишүүн ч бас хэллээ. Бид тэтгэврийн шинэчлэлийг цогцоор нь хийх ёстой гэж. Мэдээж энэ хууль маань ганц салангиар явахгүй байх аа. Цаашдаа хэлэлцэх явцдаа тодорхой саналууд орж ирж энэ шийдэгдэх байх аа гэж найдаж байна.

Ингээд Дэгийн тухай хуулийн дагуу санал хураалт явагдах ёстой. Төслийг нэгдсэн чуулганд хэлэлцэх эсэхийг нь оруулъя гэсэн саналтай гишүүд гараа өргөнө үү. 10-6. Дэмжигдэж байна. Баярлалаа гишүүд ээ.

Илтгэгч хэн байх вэ. Алтангэрэл гишүүн. Нэгдсэн чуулганы хуралдаанд Улсын Их Хурлын гишүүн Алтангэрэл Байнгын хорооны дүгнэлтийг танилцуулна.

Дараагийн асуудалд оръё.

Хөдөлмөр эрхлэлтийг дэмжих тухай болон нийгмийн халамжийн тухай хуулийн хэрэгжилт болон хөдөлмөр халамжийн үйлчилгээний газар, түүний харьяа байгууллагуудын үйл ажиллагаатай танилцаж, цаашид хэрэгжүүлэх арга хэмжээний тухай санал дүгнэлт боловсруулах үүрэг бүхий ажлын хэсгийг томилсон байгаа. Энэ ажлын хэсгийн танилцуулгыг сонсъё.

Танилцуулгыг ажлын хэсгийн ахлагч, Улсын Их Хурлын гишүүн С.Эрдэнэ танилцуулна. Эрдэнээ гишүүнийг урьж байна.

**С.Эрдэнэ:** -Баярлалаа. Нийгмийн бодлого, боловсрол, соёл, шинжлэх ухааны байнгын хорооны 2012 оны 3 дугаар сарын 7-ны өдрийн 05 тоот тогтоолоор байгуулагдсан ажлын хэсэг нь Хөдөлмөр халамж үйлчилгээний газар, түүний харьяа байгууллагуудын үйл ажиллагаатай танилцах, хөдөлмөр эрхлэлтийг дэмжих болон нийгмийн халамжийн тухай хууль тогтоомжийн хэрэгжилттэй танилцах, үнэлэлт дүгнэлт өгөх, цаашид авч хэрэгжүүлэх арга хэмжээний талаарх саналаа дүгнэлтийг Байнгын хорооны хуралдаанаар хэлэлцүүлэхээр ингэж үүрэг даалгавар авч ажилласан.

Энэ ажлын хэсэг маань үндсэндээ улсын хэмжээнд 3 бүсэд хуваагаад, төвийн болон баруун, зүүн бүсийн аймгуудыг сонгож ажлын хэсгийг томилж ажиллуулсан. Мөн нийслэлд нийслэлийн дүүргүүдээр бол энэ ажлын хэсэг ажилласан байгаа.

Ингээд ажлын хэсгийн нэгдсэн хуралдаанаар энэ Байнгын хороогоор оруулж хэлэлцүүлж дүгнэлт гаргуулахаар тогтоолын төслийг боловсруулж оруулж ирсэн. Энэ тогтоолын төслийг би Та бүхэнд уншиж танилцуулъя.

Монгол Улсын Их Хурлын Байнгын хорооны тогтоол. Хөдөлмөр халамж үйлчилгээний байгууллагуудын талаар авах зарим арга хэмжээний тухай. Нийгмийн бодлого, боловсрол, соёл, шинжлэх ухааны байнгын хорооны. Тэгвэл энэ тогтоолын төслийг оруулсан. Энэ тогтоолын төслийг оруулсан төслийн дагуу хэлэлцэж баталж өгөхийг Байнгын хорооны гишүүдээс хүсье.

**А.Тлейхан:** -Ажлын хэсгийг танилцуулъя. Ажлын дэд хэсэг ажилласан байгаа. Энэ дээр Номтойбаяр Хөдөлмөр хамгааллын дэд сайд оролцсон. Отгонхундага Нийгмийн хамгаалал, хөдөлмөрийн яамны Мэдээлэл судалгаа, үнэлгээний газрын дарга, Д.Баярсайхан Хөдөлмөр нийгэм, халамжийн үйлчилгээний газрын дарга, Ш.Мөнхцэрэн Нийгмийн хамгаалал, хөдөлмөрийн яамны Бодлогын хэрэгжилтийг зохицуулах газрын дарга, Б.Нямдаваа мөн яамны стратеги төлөвлөлтийн газрын орлогч дарга, Мөнхзул санхүү, хөрөнгө оруулалтын газрын дарга нар оролцсон байгаа. Мөн энэ хуралдаанд Нийгмийн хамгаалал, хөдөлмөрийн сайд Ганди сайд оролцож байна.

Одоогийн байдлаар энэ ажлын хэсэгт оролцсон 3 гишүүн ирсэн байна. Баярсайхан, Мөнхцэрэн, Мөнхзул нар энд биеэр оролцож байгаа юм байна. Гишүүдээс асуух асуулттай гишүүд. Алтангэрэл гишүүн асууя.

**П.Алтангэрэл:** -Би бол ажлын хэсэгт орж ажилласан. Гэхдээ ийм учраас би зүгээр ганцхан юм тодруулаад хэлчихье.

Энэ ажлын хэсэг дүнгээ энэ тогтоолынхоо төслийг боловсруулахад дүнгээ танилцуулах энэ хурал дээр би байгаагүй учраас нэг зүйлийг яамныхан ч байна хэлье гэж бодож байна.

Тэгэхээр энэ ажлын хэсэг тодорхой зүйлийг хариуцаад би ажилласан. Ганц нэг газрууд дээр хуулийн хэрэгжилтийн талаар шалгалт хийсэн. Энэ ажлын хэсгийн гол зорилгыг би хууль яг газар дээрээ яаж хэрэгжиж байна, амьдрал дээр яаж хэрэгжиж байна. Тэрийг шалгах ёстой. Тэрэнд үнэлэлт дүгнэлт өгөх ёстой гэж ойлгосон. Зүгээр энэ оруулж ирж байгаа тогтоол дээр санал хэлэхэд бол энэ бол хууль амьдрал дээр яаж хэрэгжиж байна, яах ёстой вэ гэдгийг биш ер нь одоо энэ чиглэлээр ажиллаж байгаа төрийн байгууллагуудын халамж, хангамж цалин хөлс нь ямар байна, тэрийг нь шийдэх зорилгоор байгуулагдсан ажлын хэсгийн дүгнэлт тогтоол юм шиг л надад ойлгогдлоо.

Гэтэл яг бодит амьдрал дээр зүгээр ганц нэг зүйл дээр шалгалт хийхэд л надад бол арай л өөр тогтоол гармаар юм шиг санагдсан. Миний ганц нэг хийсэн газар дээр шалгалт хийхэд жишээлэх юм бол хөдөлмөр эрхлэлтийг дэмжих сангаас би цаасан дээр бол цаасыг нь бол үзсэн шалгалт хийж байгаа газрынхаа. Маш сайн цаас. Хууль бол цаасан дээр ёстой гарамгай хэрэгжиж байгаа. Маш олон хүнийг ажлын байраар хангасан, маш олон хүнийг ядуурлаас гаргасан. Маш олон байгууллагад тэр хөдөлмөр эрхлэлтийг дэмжих сангаас дэмжлэг үзүүлсэн гайхалтай.

Тэгээд үнэхээр яг тэр цаасан дээр байгаа нь амьдрал дээр тийм юм байна уу гээд очоод үзэхээр зэрэг юу ч байхгүй. Тийм л дүр зураг харагдсан л даа миний хийсэн шалгалтаар бол. Жишээлэх юм бол хөдөлмөр эрхлэлтийг дэмжих сангаас ажил олгогчийг дэмжиж, урамшуулал олгоно. Энэ хуулийн хэрэгжилт ямар байна вэ гээд үзэхээр зэрэг 54 аж ахуйн нэгжид урамшуулал олгожээ. Гэтэл 31 аж ахуйн нэгж нь бол төрийн байгууллагууд байж байгаа юм. Тэр дотроо Хятадын хөрөнгө оруулалттай, манай хөдөлмөр эрхлэлтийн сангаас урамшуулал авах биш манай хөдөлмөр эрхлэлтийн санд мөнгө төвлөрүүлэх ёстой тэр хятадын 100 хувийн хөрөнгө оруулалттай компанид ажил олгогчийг дэмжсэн урамшууллыг олгож байгаа юм.

Төрийн байгууллагууд ажил олдсон тэр 31 нь бол төрийн байгууллагуудад олгосон байгаа юм. Жишээлэх юм бол хөдөлмөр халамж үйлчилгээний хэлтэс нь өөртөө хүртэл урамшуулал олгосон байгаа байхгүй юу. Өөртөө хүртэл урамшуулал олгосон байгаа юм. Тэгээд прокурор, шүүхэд, захиргаанд урамшуулал олгосон байх жишээний. Тэр төрийн байгууллагууд чинь бол төсөвт мөнгө нь суучихсан, орон тоо нь батлагдчихсан, юун урамшуулал авах тэгээд л ажлаа хийгээд явж байх ёстой байгууллага шүү дээ. Тэрийг тэр орон тооныхоо хүнийг авч ажиллуулаад, төсвөөс цалин өгснийх нь төлөө юунд нь урамшуулал өгөөд байгаа юм. Тэгэхдээ энэ хуулийн хэрэгжилт бодит амьдрал дээр иймэрхүү л байдалтай явагдаж байгаа байхгүй юу. Би бол энийг нь шалгасан. Энийг л шалга гэж би надад ажлын хэсэгт орж ажилласан гэж би ойлгож байгаа.

Гэтэл 800 хүнийг байнгын ажлын байраар хангасан байна гээд мэдээ гаргаад л маш том том урамшуулал шагнал хүртжээ. Гэтэл тэр 800 хүнийг нь үнэхээр ажлын бүрэн байраар хангаж уу, үгүй юу. Нийгмийн даатгалын байгууллага дээр очоод энэ хүмүүсийн нийгмийн даатгалын шимтгэл бүрэн хэмжээгээр төлөгдсөн байна уу гээд үзэхээр зэрэг зүгээр 12-хон хүн дээр цойлдоод л тэрийг нь төлсөн байна уу гээд үзэхээр зэрэг 2 хүнийх нь огт төлөгдөөгүй, 10 хүнийх нь бол зүгээр нэг 3-4 сарын нийгмийн даатгалын шимтгэл төлөгдсөн байгаа юм. Гэтэл энэ хүмүүсийг байнгын ажлын байраар хангасан гэж үзэх үү, үгүй юу.

Ийм л судалгаа, ийм тооцоог дээд газартаа ирүүлж байгаа юм. Гэтэл 2 жилийн хугацаанд 2010, 2011 онд 604 өрхийг ядуурлаас гаргасан гэсэн мэдээг өгч байгаа юм. 604 өрхийг чинь би зургаахан өрхөд ороод үзье. Үнэхээр ядуурлаас гарсан юм уу, үгүй юу гээд үзэхээр зэрэг нэр нь ч байхгүй, хаяг нь ч байхгүй юу ч байхгүй. Би бол амьдрал дээр ийм л юм шалгасан. Амьдрал дээр хууль ингэж л хэрэгжиж байна.

Тэгээд цааш нь еще тэр хөдөлмөрийн бэрхшээлтэй иргэдэд олгож байгаа тусламж дэмжлэг, тэр хуулийн хэрэгжилт гээд үзэхээр зэрэг бол авах юм байхгүй. Би хэрвээ энэ ажлын хэсэг дээр байгаад энэ тогтоолын юунд саналаа оруулсан бол шал өөр тогтоол гаргах л ёстой. Би тийм л шалгалт хийсэн. Тэгэхэд одоо тэгж худлаа тайлан гаргадаг, худлаа мэдээ өгдөг. Тэгээд бид нарыг хуурдаг. Тэр тоогий нь бид нар очиж олон түмэнд ярьж, худалчаараа дуудуулдаг тийм ажил хийгээд сууж байгаа хүмүүсийн юун машин тэргийг шийдэх, юун орон тоогий нь нэмэх, юу ямар тогтоол яваад байгаа юм энд. Би энийг бол дэмжихгүй. Ийм байна.

**А.Тлейхан:** -Эрдэнээ гишүүн хариулъя.

**С.Эрдэнэ:** -Бид нар Байнгын хорооноос гарсан тогтоолын дагуу ажиллагаа явуулсан. Ажлын хэсэг энэ хөдөлмөр халамжийн үйлчилгээний газар, лтүүний харьяа байгууллагын үйл ажиллагаатай танилцах, хөдөлмөр эрхлэлтийг дэмжих болон нийгмийн халамжийн тухай хууль тогтоомжийн хэрэгжилттэй танилцах, үнэлэлт дүгнэлт өгөх, цаашдаа авч хэрэгжүүлэх арга хэмжээний талаарх санал дүгнэлтийг Байнгын хорооны хуралдаанаар оруулах ийм л чиглэл авсан л даа.

Тэгээд энэ чиглэлийн үндсэн дээр би бол энэ ажлын хэсгийг ахалж ажиллахдаа ямар ойлголттой байсан бэ гэхээр энэ хөдөлмөр халамжийн суурь хуулиуд шинэчлэгдэж батлагдсан. Хөдөлмөр эрхлэлтийг дэмжих тухай хууль, халамжийн багц хууль батлагдсантай холбоотойгоор энэ хуулийг хэрэгжүүлэх боломж нөхцөл нь ямар байгаа юм нэгдүгээрт.

Хоёрдугаарт гэвэл ер нь одоо энэ халамж, хөдөлмөр халамжийн газруудын өөрийнх нь ажиллах чадавхи, мөн тэр ажилтнуудын мэдлэг боловсрол, ажиллах чадавхи ямар түвшинд байгаа юм бэ гэдэг дээр л гол анхаарлаа чиглүүлж ажилласан. Ажлын гүйцэтгэлийн хувьд би Их Хурал болоод тэр ажлын гүйцэтгэл, тайлан руу ороод явах юм бол маш их цаг хугацаа шаардагдана. Нэгэнт харьяаллын яам, байгууллагууд байгаа, агентлагууд байгаа. Эдгээр байгууллагууд тэр өөр өөрсдийнхөө салбарын хэмжээнд ажлын гүйцэтгэлтэй байнга танилцдаг байлгүй, шалгадаг байлгүй.

Тийм учраас тэр яг нарийн гүйцэтгэл юм руу ороогүй. Зүгээр ажлын хэсгийн нэгдсэн хуралдаан дээр бол манай Алтангэрэл гишүүн өөрөө байгаагүй. Тийм учраас бид бол ажлын хэсгүүдээс авсан мэдээллээ нэгтгээд, тэгээд ер нь цаашдаа энэ хөдөлмөр халамж үйлчилгээний салбарт энэ хөдөлмөр халамж үйлчилгээний байгууллагууд маань одоо ажиллах нөхцөл, бололцоогий нь дахиж нэмэгдүүлэх шаардлагатай. Яагаад вэ гэхээр жишээ нь одоо тэтгэмжийн тал дээр гэхэд одоо 10, 20, 30, 40 дахин нэмэгдсэн үзүүлэлт байгаа. Ажлын ачаалал нэмэгдээд байдаг, орон тоо нэмэгддэггүй, техник хангамж нэмэгддэггүй. Ийм нөхцөл байдлууд бол харагдсан.

Тийм учраас нэгэнт тодоо жишээ нь хөдөлмөр эрхлэлтийг дэмжих тухай хуулиар одоо шинэ хөдөлмөр эрхлэлтийн асуудал хариуцсан тэр ажилтан ажиллуулах шаардлагатай байгаа. Гэтэл улсын хэмжээнд одоо энэ орон тоо тиймээ, одоо тэр нэг, хоёр зуугаар биш, хоёр, гурван зуугаар шаардлагатай орон тоонууд гарсан. Энэ нь одоо болтол шийдэгдээгүй байх жишээтэй. Тэгээд ийм ийм асуудлуудыг ер нь зүгээр одоо энэ шинэ хуулиуд батлагдаж гарсан шинэ хуулиудын хэрэгжилтийг хангах тал дээр нь салбарын байгууллага маань ямар чадавхитай байна вэ гэдэг дээр л гол анхаарлаа хандуулж ажилласан юмаа.

Тэгээд одоо яг ажлын хэсгүүдийн саналыг нэгтгээд гарсан дүгнэлт энэ шүү гэдгийг би бас та бүхэнд тайлбарлая.

**А.Тлейхан:** -Бадамсүрэн гишүүн асуулт тавья.

**Х.Бадамсүрэн:** -Сая Алтангэрэл гишүүний хэлсэн энэ асуудлыг энэ яам, агентлаг маань юу гэж үзэж байгаа юм бэ. Их л одоо тааруухан талын юм ярьж байна шүү дээ нэгдүгээрт.

Хоёрдугаарт, энэ одоо гарах гэж байгаа тогтоол бол үндсэндээ энэ урд өмнө гарсан энэ байгууллагын үйл ажиллагаатай холбоотой энэ тогтоол юмнууд чинь одоо хэрэгждэггүй л бололтой юмаа даа. Дандаа л ерөөсөө зохих журмын дагуу хийх л гээд. Тэртэй тэргүй хууль нь байна, журам нь байна. Тэгэхэд чинь нөгөө ажлууд нь бол хийгддэг баймаар юм. Тэгээд энэ 1.5-д байна тиймээ. Энд бол редакц хийх юмнууд зөндөө байх шиг байна л даа.

Архивын стандартын дагуу шаардлагатай тоног төхөөрөмжийг тухайн байгууллагын төсөвт тусгах гээд л. Тэгээд нэг л одоо хууль тогтоомжууд гарчихсан, тэр нь хэрэгждэггүй, тэгээд нэг чадавхи нь буурчихсан тийм л юм одоо эндээс харагдаад байна. Үнэхээр тийм байгаа бол харамсалтай л байна. Энэ юмыг бас нэг учир зүйгээ олж, энэ дээр редакцийн гэхэд тэр тоног төхөөрөмжийг биш тэрний одоо санхүүжилтийн асуудал энэ тэр гээд юмнууд хийгдэх байх аа. Энэ дээр бас нэг яам, агентлаг нэг тодруулга өгчих нь үү.

**А.Тлейхан:** -Хэн хариулах вэ? Ганди сайд.

**Т.Ганди:** -Нийгмийн бодлого, боловсрол, соёл, шинжлэх ухааны байнгын хорооны гишүүдэд талархлаа илэрхийлье. Тэгэхээр бас асуудлыг голтой харсан байнаа гэж ингэж бас баярласнаа илэрхийлж байна. Яагаад гэхээр хөдөлмөр халамж үйлчилгээний байгууллагууд өнөөдөр төрийн нийгмийн үйлчилгээний бүх ачааллыг нуруун дээрээ үүрч ажиллаж байгаа. Тодорхой хэмжээгээр халамжийн, нийгмийн үйлчилгээний шинэ төрөл, бүтээгдэхүүнүүдийг Улсын Их Хурлаас маш олон удаа гаргаж байгаа. Орон даяар тогтолцооны, мөнгө хуваарилалт, хишиг хувь хүртээх, мөн одоо халамжийн тэтгэвэр тэтгэмжийн асуудал. Дээрээс нь бусад одоо бүтээгдэхүүнүүдийн шинэ төрлүүдийг бий болгож байгаа.

Бүтцийн хувьд бид бас Нийгмийн хамгаалал, хөдөлмөрийн яамнаас энэ хөдөлмөр эрхлэлтийн асуудлыг тэргүүлэх чиглэл болгож тогтолцооны хувьд хөлтэй болгох талын асуудлаар бас арга хэмжээ авч өгөөч ээ гэж нэг биш удаа Их Хуралдаа, Байнгын хороондоо хүсэлт гаргаж байсан. Тэр үед энэ бүтцээр ажиллах бололцоотой гэдэг ийм чиглэл өгсөн. Гэхдээ энэ бүтэц, тогтолцооны өөрчлөлтийн хувьд дахин олон долоон юм ярилгүйгээр одоо байгаа орон тоо, бүтэц чадавхидаа энэ бүх бүтээгдэхүүнээ гаргах гэж ингэж чармайж ажилласан.

Өнөөдөр нийтдээ салбарын хэмжээгээр хөдөлмөр халамж үйлчилгээний аймаг, дүүрэг, сумдын хэлтэст 1200-гаад хүн ажиллаж байгаа. Нийтдээ 60 гаруй бүтээгдэхүүнийг энэ 1200 хүн ажилд хуваарилж авч ажилладаг юмаа. Тийм учраас чадавхийн хувьд харьцангуйгаар бас нэлээн их ачаалалтай. Цаашдаа бүтэц тогтолцооны хувьд ажлын хуваарилалтын хувьд бас болохгүй бол үнэхээрийн бас нэлээн энэ ажилтнуудын хувьд ачаалал нэмэгдсэн, эрсдэл заримынх нь эрүүл мэнд, нийгмийн хамгааллын асуудлын хувьд хоцрогдож байгаа зүйлүүд бас байгаа юмаа.

Тэгээд энэ асуудлаар бас ажлын хэсэг олж харж, төрийн бодлогын хувьд гүйцэтгэлийг сайн хийлгэхийн тулд нийгмийн асуудлын талаар анхаарах хэрэгтэй болсон байнаа гэж дүгнэлт оруулж ирсэнд баярлалаа.

Нөгөө талаас шинэ бүтэц зохион байгуулалтыг хийж ажиллаж байгаа бид. Жишээлбэл одоо хөдөлмөр эрхлэлтийн ажлын хүрээнд энэ хөдөлмөрийн зуучлал, хөдөлмөрийн зах зээлийн тогтолцоог боловсронгуй болгох, дээрээс нь мэдээллийн санг бий болгох асуудлаар хөдөлмөрийн бирж гэсэн нэлээн томхон бүтэц бий болгоод ажиллаж байна. Орон нутагт бол хууль байхгүй. Энэ хөдөлмөрийн биржийг одоо цоо шинэ бүтэц зохион байгуулалтаар ажиллаж байгаа, харьцангуйгаар мэдээллийн сантай болсон. Хөдөлмөр зуучлалын үйл ажиллагааны тодорхой чадавхи бий болж байгаа гэж бас хэлмээр байна.

Тооны хувьд бол эргэлзэж байгаа асуудлаар гишүүд ярьж байна. Алтангэрэл гишүүн. Тэгэхээр үндсэндээ ямар нэгэн жил болгон зарлахгүйгээр шинэ зохион байгуулалтын үйл ажиллагаа, арга хэмжээ авалгүйгээр хөдөлмөрийн зах зээлийн эрэлт нийлүүлэлт нэг 57 мянга орчим хувьд эргэлдэж байдаг аа. Шинээр чадавхаа төвлөрүүлээд, салбар хоорондын болгон уялдуулаад, шинэ бас жил зарлаад, хүч дайчлаад ажилласны үр дүнд энэ тоо бол өссөн ийм хандлага харагдаж байгаа. Энэ нь ганцхан төр ажлын байр бий болгосноороо бас тодорхой хэмжээгээр боломжийг бий болгож, нийгмийн асуудлаа зохицуулаад явах тухайн улс орон, сум орон нутагт тулгараад байгаа энэ байгаль экологи, сум орон нутагт бүтээн байгуулалтын асуудлыг шийдвэрлэхэд энэ түр ажлын байрууд нэлээн их үүрэг гүйцэтгэсэн. Гэхдээ чанарын асуудал дээр бол анхаарах юм байгаа.

Тийм учраас энэ агентлагийн даргын түвшинд хэлтсүүд дээр ажлыг чанаржуулах, жишээлбэл одоо Дорнод аймгийн хөдөлмөр халамж үйлчилгээний газар чадавхи муутай ажиллаж байгаа. Таны зүгээс шүүмжлэл тавьж байсан. Би энэ рүү анхаарал хандуулж байсан. Тодорхой хүмүүст хариуцлага хүлээлгэхээр агентлагийн даргад чиглэл өгч байсан. Энэ зүйлэн дээр бол санал нэгтэй байнаа. Энийг бол цаашид чанаржуулж, ажлын сахилга, хариуцлага, чадавхижуулах асуудал бол байнга тасралтгүй ажиллах ёстой гэдэг дээр санал нэгдэж байна. Баярлалаа.

**А.Тлейхан:** -Санал хэлэх үү. Баярсайхан гишүүн саналаа хэлье.

**Ц.Баярсайхан:** -Байнгын хорооны тогтоолын төслийг дэмжиж байна. Ер нь бол халамжийн ажилтнууд бол нэлээн ачаалалтай. Одоо яг сум хороонд ажиллаж байгаа нийгмийн ажилтан бол хамгийн их ачаалалтай ажиллаж байгаа, хамгийн бага цалин хөлстэй ажиллаж байгаа ийм л хүмүүс байдаг. Тийм учраас энэ нормативын асуудал, цалин хөлсний асуудлыг нь бол бас тусгаад, дээр нь улсын төсөвт шийдэх ёстой асуудал бол зайлшгүй асуудал.

Энэ дээр бол би нэг зүйлийг л нэмж хэлэхийг хүсч байгаа. Одоо бид нар энэ халамжийн хууль чинь бол хүнд хүргэдэг мөнгө төгрөгөө бол бүгдийг нь хуулийн дагуу тодорхой нормативын дагуу яг л хууль хэрэгжүүлээд л өгч байгаа. Энэ хуулиа бид нар иргэддээ сайн хүргэж сурталчлах ёстой. Дээр нь бол одоо иргэдийн бүртгэлийн асуудлыг нэлээн нарийвчлах шаардлага бол байгаа. Одоо чинь манай иргэд бол хүнээс юм авсныгаа бол ер нь авсан гэж ярихаа больчихсон шүү дээ. Авч л байх ёстой, дахиад л авах ёстой л гэнэ. Нэн ялангуяа дээд шатны байгууллагаас хүн ирэх юм бол ер нь тэгээд авдаггүй, өгдөггүй гээд л ярьдаг шүү дээ.

Тийм учраас маш нарийн бүртгэлжүүлэх хэрэгтэй байгаа юм. Тэгээд хөдөлмөр эрхлэлтийг дэмжих сан байна. Одоо ингээд хөдөлмөрийн төв бирж байгуулагдаж байна. Биржийн үйл ажиллагааныхаа юмыг их цэгцтэй, сайн болгож, тэгээд Улаанбаатар хот, дүүргүүд, орон нутгийн байгууллагуудтай яаж холбогдох юм, гадаад, дотоод хөдөлмөр эрхлэлтийн зуучлалын асуудал, тэгээд дээр нь нөгөө ажилгүйдлийн даатгал, хөдөлмөр эрхлэлтийг дэмжих сангаас ажлын байрны тэр урамшууллыг олгодог, нийгмийн даатгалын тодорхой хугацаагаар өмнөөс нь төлдөг барьдаг гээд энэ юмнуудаа их цэгц журамд оруулах хэрэгтэй байх.

Цаашдаа мэдээж энэ биржийнхээ үйл ажиллагааг хувьчилж зохицуулах шаардлага бол гарах байх аа гэж бодож байна. Тийм учраас энэ тогтоолын төслийг дэмжье. Сая бас зарим гишүүдийн ярьж байгаа, шүүмжлэлттэй зүйлүүдийг бол тухай бүрт нь үзэж харж, тэр дагуу нь арга хэмжээ авч, эргэж бас мэдэгдэж байх хэрэгтэй.

Ер нь бол мэдээж үйлчилгээний хувьд, иргэдэд хүрч байгаа энэ төрийн үйлчилгээний хувьд бол нарийн тоо бүртгэлтэй, системтэй л явуулахгүй бол болохгүй ээ. Тийм учраас энийгээ цэгцлэх талдаа анхаарна бизээ гэж бодож байна.

**С.Эрдэнэ:** -Би зүгээр бас сая Баярсайхан гишүүнтэй санал нэг байна. Ер нь энд яахав тогтоол дээрээ бас манай зарим гишүүд шүүмжлэлтэй хандаж байна. Тэгээд нэгэнт Байнгын хорооноос гарсан тогтоолын удирдамжийн хүрээнд ажлаа хийсэн. Энд бол одоо тэр янз бүрийн халамж, орон тоо, хангамжийн асуудал гэхээсээ илүү энэ суурь хуулиуд хэрэгжүүлэхэд энэ одоо манай хөдөлмөр халамжийн байгууллага, салбар маань өөрөө чадавхи нь хүрч байна уу, үгүй юу гэдгийг бас нэлээн сайн харах ёстой. Жишээ нь одоо томилолтын зардал гэхэд л аймаг, бүхэл бүтэн аймагт томилолтын зардал гэхэд одоо сая хэдэн зуухан мянган төгрөг байх жишээтэй.

Энэ нь бол жишээ нь тэр дунджаар 20-иод сумтай аймаг гэхэд тэр мөнгөөр хэдэн байцаагч, хэдэн удаа явах вэ. Одоо тэгээд орон нутгийн сумд хариуцсан сум нийгмийн ажилтнууд нь ирж очихдоо томилолтын зардал нь хүрдэггүй, хүрэлцдэггүй байх жишээтэй. Тэгээд л одоо хэрэглэж байгаа нөгөө техник тоног төхөөрөмж нь 4-5 жил ашиглачихсан, одоогийн ашиглалт шаардлагыг хангахгүй байх жишээтэй гээд ингээд бас газар дээр нь яваад үзэхээр анхаарах, шийдэх шаардлагатай олон асуудлууд байсан л даа. Тийм учраас энийг зориуд оруулж өгсөн юмаа.

 Ер нь бид нар аливаа төрийн шатныхаа байгууллагуудынхаа үйл ажиллагааг шүүмжлэх нь бол зөв. Гэхдээ төрөөс нэгэнт л боломж байгаа үед энэ төрийн байгууллагуудынхаа, ялангуяа тэр анхан, дунд шатанд ажиллаж байгаа төрийн гол үүрэг бодлогыг хэрэгжүүлж байгаа байгууллагуудынхаа ажиллах чадавхийг нэмэгдүүлэх, техник тоног төхөөрөмжийн хангалтан дээр анхаарах бол зайлшгүй шаардлага бол байгаа гэдгийг бас энд зориуд хэлэх гэсэн юм. Тийм учраас энэ тогтоолын төслийг дэмжиж батлах нь зүйтэй гэсэн саналтай байна.

**А.Тлейхан:** -Гишүүд саналаа хэллээ. Энэ ажлын хэсэг нэлээн өргөн бүрэлдэхүүнтэй ажилласан. Манай Байнгын хорооны ажилтнууд, яам, агентлагийн холбогдох хүмүүс, Ховд аймаг, Дорнод аймаг, Архангай, Төв аймаг, Сэлэнгэ, Дархан, Улаанбаатар хотын Баянгол, Баянзүрх, Хан-Уул, Налайх, Сонгинохайрхан дүүргийн мэтийн олон газар очиж ажил танилцаж, дүгнэлтээ гаргасан.

Ажлын хэсэг сайн ажилласан гэж ингэж үзэж байгаа. Гишүүдийн талаас сая бас шүүмжлэлтэй хандаж байна. Бас шүүмжлэх нь зүйн хэрэг. Хамгийн гол нь бодит мэдээллээр сайн ханга гэж яамны зүгээс, агентлагийн зүгээс сайн хангаж өгөх ёстой шүү. Алтангэрэл гишүүний саяын шүүмжлэлтэй холбогдуулж тодорхой мэдээлэл ирүүлэх нь зүйтэй гэж үзэж байна.

Бид хоёр том хууль гаргасан. Хөдөлмөр эрхлэлтийн тухай хууль, Халамжийн тухай хууль. Энэ хуулиудыг хэрэгжүүлэхэд мэдээж энэ удаагийн хуулийн тогтоолын гол чиглэл маань энэ хүмүүсийн ажиллах нөхцөлөөр хангах, чадавхийг дээшлүүлэх чиглэлээр одоо тогтоолын төсөл бэлтгэсэн гэж гишүүд хэлж байна. Би ч гэсэн санал нэг байгаа.

 Цаашдаа хууль сайн хэрэгжихийн тулд мэдээж хүмүүс ажиллах нөхцөл нь сайн болох ёстой гэж үзэж байгаа.

Ингээд Засгийн газарт чиглэл өгч байгаа Байнгын хорооны тогтоолын төслийг дэмжиж байгаа гишүүд гараа өргөнө үү. 10-6. Гишүүдэд баярлалаа.

Сая гишүүдээс хэлсэн зарим нэр томъёо, тэр найруулгын шинжтэй юмнууд дээр эргэж харж тогтоолоо Засгийн газарт хүргүүлье.

Ингээд хуралдаанаар хэлэлцэх асуудал дууссан тул хуралдаан хаасныг мэдэгдье. Хуралдаанд оролцсон гишүүд, ажлын хэсгийнхэнд баярлалаа.

***Хуралдаан 13 цаг 55 минутад өндөрлөв.***

Соронзон хальснаас буулгасан:

Хуралдааны тэмдэглэл хөтлөгч Д.Энэбиш